Kutxabanken pribatizaziorik ez! - - Goiena.eus\nKutxabanken pribatizaziorik ez!\nELA Sindikatua 2014-06-17 12:11\nEuskal gehiengo sindikal eta sozialak ekainaren 21ean Kutxabanken pribatizazioa salatzeko manifestazioa deitu du. ELAren ustez badago pribatizazioaren aurkako alternatibarik. Argudioak ditugu kapital pribatua sartuz gero, egingo den sarraskia izugarria izan dela esateko.\n1.- Kutxabank sozietate anonimo bat da, baina bere akzioen %100 Aurrezki-Kutxen esku dago (eta hauek kontrol publikoaren pean daude). Mario Fernandezek bere asmoa iragarri zuen: bost urteko epean Kutxek kapitalaren %30 baino ez izatea, eta gainerako %70 kapital pribatuaren eskutan jartzea. Hau pribatizazio prozesu nabarmena da. Mario Fernandezek ez du bere hitzetan atzera egin, nahiz orain esan etorkizunean zer gertatuko den ez dela gauza jakina. Hauxe da, hain zuzen, funtsezko puntua, eta orain ez du horri buruz erantzuten: Nor izango da Kutxabanken titularra, nork kontrolatuko du, botere politikoak ala kapital pribatuak?\n2. Kutxak Banku Fundazio bihurtzea aurrerantzean erabakiak erakunde berrien Patronatuan har daitezen, eta ez Kutxen Batzarretan, Kutxabank botere publikotik at uzteko saioa da. Agerikoa da La Caixan gertatu den bezalaxe patronatuaren kontrol ahalmena pertsona, erakunde eta enpresa pribatuei eman nahi zaiela, gero Kutxabanken kapital pribatua sartzeko erabakia hartzeko.\n3- Taxuzko sistema demokratiko batean sindikatuek eta erakunde sozialek herritarrak defenditu behar dituzte beren eskubideak urratzen direnean eta iruzur politikoak egin nahi dizkietenean, hain sarri gertatu ohi den moduan. Beren planekin bat ez gatozenoi hitza kendu nahi digute. Ez dute berdin jokatzen babesa ematen dieten sindikatu eta patronalekin.\n4- Fernandez eta bere tankerako pertsonak dira Kutxak eta Kutxabank arriskuan jartzen dituztenak, Kutxak desagerrarazteko bidean jarri baitituzte. Batzuk desagertu egingo dira, eta Bankua, bide honi jarraituz gero, beste banku multinazionalen batek irentsiko du.\n5. Kutxabanken pribatizazioa geldiarazteko ekainaren 21eko manifestazioan parte hartzera berriro deitzen dugu. Kapitalaren %100ak Aurrezki Kutxen esku jarraitzea nahi dugu, eta erakundeko zuzendaritzari, administrazioei eta alderdi politikoei eskatzen diegu konpromiso hori har dezatela. Lortu egingo dugu


EUSKADI.-Zallako taberna batean lapurtu eta ihesi zihoala autoarekin istripua izan duten bi gizon atxilotu dituzte Bilbon\nErtzaintzaren agenteek bi gizonezko atxilotu dituzte gaur goizaldean Bilbon, Zallako (Bizkaia) taberna batean lapurtzea leporatuta. Ustezko lapurrek auto batean ihes egin dute ostalaritza lokalean ostu ostean, baina patruila batek atzeman eta hiru susmagarrietako bi atxilotu ditu. Ustezko lapurren ibilgailuak istripua izan du polizia autoa atzetik zuela, hainbat semaforo gorri zeudenean pasatu eta kontrako norabidean joan ostean.\nHerrizaingo Sailaren arabera, lapurreta 2:00etan jazo da Zallako taberna batean. Lokalaren jabeak Ertzaintza ohartarazi du, hiru gizonezko tabernan sartu zirelako eta, jolasteko hainbat makina eta kutxa erregistratzailea indarrez ireki ostean, Bilborako noranzkoan ihes egin zutelako.\nLapurretaren berri izan bezain laster, Ertzaintzaren hainbat patruila susmagarrien autoa bilatzen hasi dira eta, denbora apur bat geroago aurkitu dute Alonsotegin. Autoa abiadura handiz zihoan eta hainbat semaforo gorri zeudela pasatu ditu. Agenteek ibilgailuari atzetik segitu eta geldiarazteko agindu diote gidariari, baina honek ez du jaramonik egin eta azeleratu du.\nBilboko Hegoaldeko Saihesbidearen eraikitze lanen parean, semaforo bat gorri zegoela pasatu ostean, hiru susmagarrien autoak zaborra biltzeko bi kamioirekin topo egin du aurrez aurre eta galtzadatik irten egin da. Istripua izan ostean, bidaiarietako bat korrika irten da autotik eta agenteek beste biak atxilotu dituzte, lekukoak eskainitako ustezko lapurren ezaugarri fisikoekin bat egiten baitzuten. Auto barruan txanpon ugari, hainbat bihurkin, giltza ingeles bat, ahuntz-hanka bat eta beste tresna batzuk aurkitu dituzte.\nAtxilotuak (23 eta 28 urte bitartekoak) polizia egoitza batera eraman dituzte dagozkien eginbideak burutzeko, eta datozen orduotan epailearen esku jarriko dituzte. Ertzaintzak ikertzen jarraitzen du gertaeretan nahasita dagoen beste gizonezkoa aurkitu eta atxilotzeko.\n551 aldiz ikusita


Azken asteetan hainbat ekimen antolatzen ari dira eragile desberdinekin batera\n17·05·22 | 18:47\nAstearte honetan Amaiurren LGTBI+fobiaren egunaren harira margoketa lanak egin dituzte. Baztango Berdintasun Zerbitzua\nMaiatzaren 17an LGTBIfobiaren kontrako Nazioarteko Eguna ospatzen da, nazioarteko erakunde anitzen babespean. 1990eko maiatzaren 17an, Osasunaren Mundu Erakundeak homosexualitatea nahasmendu mentalen zerrendatik kendu zuen. Egun hartatik aitzinera, LGTBI+ pertsonenganako ikuspegia aldatu zen, izan ere, orduz geroztik, homosexualitatea ez da eritasun gisa hartzen, sendatu edo are gehiago, kutsatu zitekeen zerbait bezala, giza aniztasunaren agerbide bat baizik.\nKontuak kontu, Baztango Berdintasun Zerbitzutik jakinarazi dutenez, "gorroto-diskurtso LGTBIfobikoak modu arriskutsuan naturalizatu dira", eta erasoek, edota salaketek ere goiti egin dute. "Baztandar jendartea askotarikoa da eremu aunitzetan, eta aniztasun hori onartzeak LGTBI+ pertsonen eskubideak defendatzeko eta, sexu orientazioan, genero adierazpenean eta sexu- edo genero-identitatean oinarritutako desberdinkerien kontra lan egitera bulkatzen gaitu".\nBaztango Udalak ere LGTBIQ+ pertsonenganako eta genero-aniztasun eta aniztasun afektibo-sexualarekiko gorroto, errepresio edo indarkeria adierazpenak desagerrarazteko eginahalean konpromisoa hartua duen heinean, ekintza desberdinak burutzen ari da azken asteetan: ZINEGOAK film laburren proiekzioa, Kattalingune zerbitzuaren aurkezpena eta sentsibilizazio saioa, eta guraso elkarteekin eta eskolekin batera herri eta eskoletako elementu desberdinak margotzeko ekintza desberdinak. Astearte honetan, adibidez, Amaiurren aritu ziren margotze lanetan.\nAstearte honetan ere, LGTBIQ+ eta trans banderak jarri zituzten udaletxean, eta maiatzeko osoko bilkuran, Udalak adierazpen instituzional bat proposatuko du LGTBIQ+fobiaren aurkako konpromisoa agertzeko asmoz.


Kotoizko Mihise arruntak Tote Bag Factory | Txinako kotoizko mihisezko oihalezko poltsa fabrikatzaileak, hornitzaileak\nKotoizko kalitate handiko inprimatze osoko erosketa mihiseko poltsa kolore askotako poltsa\nIRAUNKORTASUNA: 12 oz kotoizko mihisezko oihalarekin egina, sarrailazko joskintza barruan, jostura trinkotuarekin, bi helduleku indartsuekin, eskuan eramateko edo sorbaldan eramateko erosoa, eguneroko erabilerarako nahikoa sendoa.\nInprimatutako tamaina estandarreko pertsonalizatutako logotipo kotoizko oihalezko poltsa\n1. Kolorea: edozein kolore aukeratu dezakezu, 12 Oz-eko mihise poltsa, bezeroaren eskaera bezalako neurria eta tamaina estandarra.\n2.% 100eko bermea bidalketa azkarra eta bezeroarentzako arreta ona izatea.\nGORDE IZAERA: plastikozko eta paperezko erosketa poltsa ez da bikaina ingurumenarentzat, saihestu papera eta plastikozko poltsa alferrik galtzea, aukerarik inteligenteena kotoizko mihise berrerabilgarriak diren kotoizko oihalezko janari poltsa da.\nEko poltsa birziklatutako erosketa-poltsa naturala Kotoizko oihalezko poltsa pertsonalizatua\nIngurumen materiala - Poltsa% 100 mihise naturalez egina dago, osasungaitzak diren 、 legez kanpoko plastikozko poltsak kentzeko eta paperezko poltsa ahulak erraz erauzteko! Poltsa horien mende egon zaitezke eguneroko erabilerarako, garbitu eta tindatu kimikorik gabe, nahiz eta janarietarako erabili, ez da janaria kutsatu beharrik kezkatu beharrik. Poltsa zikina badago ere, eta garbigailuaren bidez garbitu dezakezu.\nKalitate handiko logotipo pertsonalizatua inprimatutako oihalezko poltsa organikoa / mihisezko poltsa / kotoizko poltsa\n1. Pakete kopurua: paketea bezeroaren eskaeraren arabera josita dago, helduleku luzeekin diseinatuta dago erraz eusteko eta erabiltzeko gaitasun handia du, zure familiarekin eta lagunekin partekatzeko ona da.\n2. Kalitatezko materiala: gure Halloween poltsak mihisezkoak dira, usainik gabeak eta fidagarriak, arinak eta garraiatzeko errazak, sendoak eta berrerabilgarriak, ez dira erraz hausten edo desagertzen, eskuz ur hotzetan garbitzea gomendatzen da. Denbora luze\nPertsonalizatutako logotipo zuri naturala, kotoizko oihalezko oihalezko poltsak inprimatuta\nERABILGARRIAK: kotoizko zaku arrunt hauek, janariak, liburuak eta beste eramateko modu erosoa dira. Multzo bakoitzak oihalezko bost poltsa berrerabil ditzake, joan-etorriko lanean edo eskolan erosotasuna lortzeko.\nPromoziozko kotoizko tote hutsak janarientzako mihisezko poltsak pertsonalizatutako inprimatutako logotipoarekin\nModako diseinua kotoizko material naturaleko oihal pisutsuentzako emakumezkoen poltsa\nFabrikako hornitzailea inprimatze koloretsuko mihise-poltsa kotoizko mihise-zorroa / kotoia organikozko poltsa\nPromoziozko pertsonalizatutako logotipoa, inprimatutako estilo sinplean, kotoizko kotoizko mihise organikozko poltsa\nKotoizko berrerabilgarria arropa janaria Erosketa poltsa handizkako ekologikoa Mihise naturaleko poltsa\nMakillaje tolestagarria, kotoizko oihal beltz beltz zuria, heldulekuarekin\nHandizkako erosketa egiteko inprimatutako poltsa beltz pertsonalizatua


Pilou Ducalme: “Donibane Lohizuneko Surf Park egitasmoa zentzugabea da” | Euskal Herria | KAZETA\nPilou Ducalme: “Donibane Lohizuneko Surf Park egitasmoa zentzugabea da”\nIrailaren 28an lehen bilkura ofiziala egin zen Getariako zineman Donibane Lohizuneko olatu igerileku erraldoiaren kontra. Antolatzaileak 'Rame pour ta Planete' mugimenduko kideak izan ziren. Haien artean zen Pilou Ducalme. Proiektua “zentzugabea” dela nabarmentzeaz gain, surfaren zentzuaz hausnartu du.\nHaritz Larrañaga|2020/10/13|0 iruzkin Eguneratua:\nPilou Ducalme, Rame pour ta planete mugimenduko kidea. © Bob EDME\nNola sortu zen bilkura egiteko ideia?\nRame pour ta Planete mugimenduak Biarritzen G7a ospatu zenean egin zuen azken ekimena. Geroztik, izpiritua gorde eta Surf Park proiektuaren berri izan bezain laster lagun talde bat mugitzen hasi zen. Bilkurarako deialdia egin zen sare sozialen bitartez, eta horri esker beste elkarte eta antolakundeak ere hurbildu ziren. Adibidez, Surfrider erakundeko ordezkariak eta baita Donibane Lohizuneko Herri Berri taldea ere. Maila teknikoan datu anitz eman zituzten eta eskaera egin dute herriko etxean proiektua gelditzeko. Horrez gain sinadura bilketa bat abiatu zuten eta uste dut bilkuraren ondotik, sinadura kopuruak nabarmen egin duela gora. Gaur egun, jada 67.000 pertsonak baino gehiago sinatu dute.\nBaliagarria izan zen Getarian irailaren 28an antolaturiko bilkura publikoa?\nBilkura horretan ikuspegi desberdinetatik abiatzen diren elkarte eta norbanakoak ziren. Nire kasuan aldaketa bat ikusi nuen bilkura hartan. Hitz hartzeetan eman zituzten datuak entzun genituen eta oso baliagarriak izan ziren. Nire kasuan, hasiera batean Surf Park egitasmoaren kontra nintzen ingurumenaren kontrako proiektu bat delako. Baina gero ohartu nintzen ez naizela lur sail naturaletan egiten diren beste proiektuen kontra altxatzen, beraz, nire buruari galdetu diot desberdintasuna zer den. Horren ondorioz, aitortu behar dut babestu nahi dudan beste zerbait ere badela, alegia, surfa. Zeren surfa ez da hori. Surfa ez da 50 euro ordaintzea olatu bat hartzeko.\nProiektua bera zentzugabea da, ez du zentzurik urte osoan olatuak egoten diren kostaldean olatu artifizialak sortzeak. Itsasoa ondoan izanda olatu bat sortzea, milioika ur litro xahutzea, eremu natural bat suntsitzea… Gainera, egitasmoa oso garestia da. Surfa beste zerbait da, frustrazioa, eguzkiak olatu gainean egiten duen isla, lagun arteko giroa… Guzti hori da surfa. Olatu eder bat merezi izan behar da.\nOrduan zer da surfa zure ustez?\nNiretzat surfa ez da kirol bat. Bizitzeko modu bat da. Adibidez, uretatik atera ondotik, hondartzan topatzen ditugun plastiko kutsagarriak bildu, edo baita itsasoak ekartzen dizkigun gauza ederrez gozatzea ere. Nik ezagutzen ditudan surflari guztiak kontra dira, eta baten bat alde bada, interes zuzena duelako izanen da.\nSurfak asko erakusten dizu bizian. Etengabe erabakiak hartzera behartzen zaitu. Frustrazio anitz izaten da, batzuetan olatuak ez dira onak, edo ez duzu lortu olatu on bat egitea, baina uretatik beti ateratzen zara pozik. Baita baldintza txarrenetan ere, zeren talasoterapia bat da, on egiten du.\nBadira Surf Park proiektuaren alde dauden surflariak?\nProiektu horren alde daudela dioten surflariak haien babesleei loturik daudelako da. Ez dituzte haien babesleak gaitzitu nahi, edo haien irudian pentsatzen dute. Badira baita ere, hasieran alde zeuden surflariak, hausnarketa baten ondotik, orain kontra daudenak.\nSurf marka bat dago proiektuaren gibelean?\nEz nuke hainbeste esango. Esango nuke egitasmoaren egiazko sustatzaileak marka baten gibelean gordetzen direla, baina ez dut uste surf marka denik halako proiektu baten burua.\nGaur egun hamar pertsona dituzu surf taula bat besapean dutenak, nire ustez, horietatik soilik 4 izanen dira surflariak, gainontzekoek soilik surf taula bat dute. Pilota batekin hormaren kontra aritzen banaiz, horrek ez nau pilotari bilakatzen, soilik pilotan jolasten ari naiz. Surfean ere gauza bera.\nAzken urteetan surf giroan kontzientzia hartu da?\nBai, zalantzarik gabe. Kontzientzia hartu dugu zeren geure begiekin ikusten dugu. Plastiko zati horiek, uraren kalitate txarragatik etengabe ixten diren hondartzak… Ebidentzia bat da. Surflaria ez da ekologista, erretxina kutsagarriekin egindako surf taula du, neoprenozko ur jantzia du, baina gure aldetik zerbait egin dezakegu ahalik eta kalte gutxien egiteko, egin behar dugu.\nAurrera begira Surf Parkaren kontrako beste ekimenik eginen duzue?\nBai, itsasoratze bat izanen da Donibane Lohizunen. Rame pour ta Planete ekimenean egiten genuen bezala, deialdia eginen dugu eta nahi duen oro gertura daiteke arraun egitera. Surflarien moduan eginen dugu, modu baketsuan, ez dugu manifestazio bat eginen karrikan, baina gure taulekin arraun eginez erakutsiko dugu gure desadostasuna.


Android Pie egonkorra Xiaomi Mi A2 | ra iristen hasten da Androidea\nAndroid 9.0 Pie Oraindik nahiko berria da eta ez du zehazki Android gailuen ehuneko nabarmenera iritsi. Hainbat Android One telefono Android Pie eguneratzea jasotzen hasi dira, Android Pie aurrez instalatuta abiarazi duten hainbat eredu enblematikoekin bat eginez.\nEl Xiaomi Nire A2 orain jada Android Pie duten modeloen kopurua handitzeko ezarri da. Hala da, Xiaomik hori iragarri duelako Android One telefonoak gaurtik aurrera eguneraketa jasotzen hasiko da.\nXiaomi Mi A2 erabiltzaile batzuek, beta probatzaile direnak, jaso zuten eguneratzea Android 9 Pie azaroaren 16an, baina orain eguneratzeak ez du mugarik. Eguneratze horri esker, Mi A2 bihurtuko da beste Xiaomi Android One modelo bat Android Pie-ren bertsio egonkorra jasotzeko, hau zoragarria da.\nAzkenean iritsi da Android 9 Pie! Mi A2 gure Android One telefonoetako lehenengoa izango da eguneratzea abenduaren 18tik aurrera jasoko duena! Prestatu Android 9 Pie funtzio guztietarako! RT orain zure tarta zati bat baduzu! #MiA2 # Android9Pie # Android9 #AndroidPie pic.twitter.com/7mNfl3Wsd6\n- Mi (@xiaomi) Abenduaren 17, 2018\nOroigarri gisa, Android Pie-k hainbat ezaugarri interesgarri dakartzabateria egokitzailea, modua iluna, aplikazioen ekintzak, aplikazioen tenporizadorea, distira egokitzailea, mozketak, irisgarritasun menua, testu aukeraketa errazagoa, pantaila lasterbide berria, hasierako botoia berria, keinuen nabigazio berria, pantailaren biraketa erraza, barruko nabigazioa Wi- Fi RTT, DND hobetua (Ez molestatu modua), blokeo modua, 157 emoji berri, kamera anitzeko laguntza eta askoz gehiago.\nNola instalatu Android Pie egonkorra Xiaomi Mi A2-n\nLehenik eta behin, egiaztatu beharko zenuke eguneratzea dagoeneko telefonora iritsi den. Gogoratu eguneratzeak, batzuetan, modu parsimoniosoan banatu ohi direla. Horretarako, joan hona konfigurazioa eta atalera joan Softwarea eguneratzea.\nErosteko moduan badago, deskarga eta instalazio prozesua hasi besterik ez duzu egin behar eta kitto. Horretarako gailua kargatuta eta Wi-Fi sare batera konektatuta egotea gomendatzen dugu.\nArtikuluaren bide osoa: Androidea » Berri » Nola instalatu Android Pie egonkorra Xiaomi Mi A2-n: gama ertainak bertsioa jasotzen du ofizialki\nAndroid 9 Pie Huawei P20, P20 Pro, Mate 10 eta Mate 10 Pro telefonoetara dator\nApple Music kontuak Android batekin txiokatzen du


Lizarralde: "Giroan edo Tourrean etapak dituztenekin lehiatzeak balio handiagoa ematen dio lorpenari" - Debagoiena - Goiena.eus\nLizarralde: "Giroan edo Tourrean etapak dituztenekin lehiatzeak balio handiagoa ematen dio lorpenari"\nJokin Bereziartua Lizarazu 2016-08-08 13:25\nZapatuan amaitu zen Burgosko Itzulia eta izen propioen artean dago Euskadi Basque Country-Murias taldeko Eneko Lizarralde. Izan ere, tarteko helmugen maillot urdina irabaztea lortu zuen. Lorpen handia, are gehiago azken hiru hilabeteetan bronkitis bategatik lehiatzerik izan ez duela jakinda.\nBurgosko Itzulia ezin da hiru lasterketa handien artean kokatu, ez dauka-eta Giroko, Tourreko edo Espainiako Itzuliko mailarik. Baina ezin da ahaztu aurtengoan World Tourreko 13 talde lehiatu direla eta Alberto Contadorrek irabazi duela itzulia. Hala ere, ez da dena Contadorren Tinkoff taldean edo Danny van Poppelen Sky-n geratu. Euskal txirrindularitzak protagonismo handia izan du bost eguneko itzulian, eta euskaldunen artean izen propio aipagarriena izan da Bergarako Eneko Lizarralderena. Egindakoa barneratu berri, Bergaran egin dugu hitzordua txirrindulari gaztearekin.\nEdozein sari ere, garesti\nLizarraldek nabarmendu du maillot urdina hirugarren etapan eskuratu ostean mantentzea garesti egon zela: "Uste nuen bigarren mailako sariak eskuratzeko ez zela lehia handirik egongo; harritu egin nau ikusteak nola Italiako Giroan edo Frantziako Tourrean etapak dituzten ziklistek lehia horretan ere sartu ziren. Horrek balio handiagoa ematen dio lorpenari".\nBurgosko Itzulian tarteko helmugak poltsikoratu ditu Eneko Lizarraldek\nXabier Urzelai 2016 abu 07 Bergara\nBergarako ziklista Eneko Lizarralde eta Julen Irizar protagonista izan dira Burgosko Itzulian. Irizarrek ihesaldietako batean sartzea lortu zuen et...


Pedro Otaduy Iturrama BHI: Bukaeran fiskalaren proposamena onartu zuten\nBukaeran fiskalaren proposamena onartu zuten\nIrailaren 14ean Madrilera joan behar izan nuen fiskalaren eta defentsaren lekukoa izateko. Bukaera ez nuen parte hartu behar izan. Deitutako ikasleek, hiru, eta haien gurasoek fiskalak egindako kalifikazioa eta proposatutako neurri hezitzaileak onartu zituzten. Epailaren aurrean sinatuz epaiketa ez zen gauzatu.\nEz da hedabidetan agertu. Adin txikikoei ezarritako zehapenak ez dira publikoak eta inork ez daki zertan datzan “neurri hezitzaile” hauek. Nik ez ditut ezagutzen eta beraiek, logika batek aginduz, ez dituzte aditzera eman.\nBai, badu bere logika. Nire erruz beraiek pairatzen zuten arriskua (“sei urtetako kartzela zigorra”, “zaldien oinpetan” edo “polizia espainiarraren hatzaparretan”) hainbat hilabetetan azaldu ondoren orain esatea bukaera zentzuduna izan dela zaila izan behar da. Auzi hau ebazteko Madrilera joan behar izatea bada, ezbairik gabe, gehikeria bat, gai hauen inguruan bizi dugun salbuespen egoera argi uzten duena. Aldatu beharko litzateke hau, baina beste guztia nahiko zentzuduna izan da.\nGertatu zenari buruz ez zegoen zalantzarik. Ikasleetako batek, ziur aski bere burua oso egoera konprometitu batean ez agertzeko kontuz ibiltzea ahaztu gabe, dena azaldu zuen zortzi argazki gehituz. Zentzudunena institutuko afera bezala tratatzea izango zen, baina publikoki kontatu ondoren nahiko ezinezkoa zen. Orain, dirudienez, fiskalak onartu omen du institutuan erabakitako bi zehapenak nahikoak zirela eta hau zentzuduna izan da. Delitu bat zegoenez zerbait ezarri die, lehen aipatutako “neurri hezitzaileak” hauek. Beraien burua martiri bezala aurkeztu ez direnez gero ziur ez direla oso larriak izan.\nAurreko idazki batean nik egindakoarekin lasai nengoela esaten nuen. Orain pozik ere nagoela gainera dezaket. Ikasleriaren gehiengoa defenditu nuen eragin nahi zieten manipulazioaren aurrean, “gora heriotza” oihukatzen dutenentzako omenaldi bat galarazi nuen eta gero nire eskuetan zegoen guztia egin nuen inplikaturiko ikasleak martiri ez bihurtzeko, argazki jartzailearen eta beste batzuen asmoa deuseztatuz.\nInplikaturikoen zori onerako ez nuen nire ideologia bulego edo auzitegi baten atarian utzi. Urteak daramatzat intsumisioaren oinarrian dagoen desobedientzia kritikoa erabiltzen aurre egiteko niregandik hain gertu ikusten dudan opresio bortizkeriari, hau da, ETAren aldekoak diren talde hauek haien gustuko ez den edonoren kontra erabiltzen dutenari. Norbait harritzen badut oraintxe esandakoarekin pentsa dezala zer egin didaten niri eta zer ez liokete egingo haiekiko desadostasuna adieraziko zukeen ikasle bati. Gero, eta hau ere ideologia da, neurri hezitzaileen alde lan egin dut, zigorrezkoak baztertzeko saiakeretan arituz. Dirudienez hau lortu da. Orduan lasai egoteaz gain pozik nagoela ere esan dezaket.\nOraindik beste epaiketa bat egon daiteke. Ikasleetako batzuk helduak ziren adinez eta hau beste epaitegitik doa, hau ere Entzutegi Nazionalekoa. Itxoin beharko dugu dena itxita dagoela esateko.\nEta horrekin dena bukatzen da? Gustatuko litzaidake horrela sinestea, baina LABek egindako kalumniak hor daude.\nPublicado por P. en 0:29\nGertatu zen, baina lasai egotekoa da.


Bainuontziaren ordez dutxa - DuchaYa\n3 URRATS SINPLETAN,\nOBRA DESEROSORIK GABE\nAUKERATU NAHIAGO DUZUNA…\nETA GOZATU ZURE DUTXAONTZI BERRIAREKIN\nDuchaYak egiten dituen dutxaontziek 2,5 cm-ko lodiera dute\n% 100ean oztoporik gabeko irisgarritasuna eskaintzen duen dutxaontzi ahokatua. Irtenbide aproposa mugikortasun urriko pertsonentzat.\nDutxaontzia (lurraren arrasean) eta altzairu herdoilgaitzezko dutxa-kanaleta perimetral bat instalatzen dugu.\nDutxaren eremu osoaren estaldura. Estilo handiko soluzio ezin hobea azken xehetasuna ere zaintzen dutenentzat.\nTxorrota zaharren altuera aldatu nahi baduzu eta, aldi berean, dagoen estalduraren zati batekin jarraitu nahi baduzu.\nJatorrizko txorrotak altuera egokian daudenean edo leku berean utzi nahi ditugunean.\n3. Dutxako manpara\nMerkatuko estankoenak eta sendoenak. Aproposak 3 cm-ko altuera arazoa ez denean.\nOztoporik gabeko sarbidea eskaintzen dute. Lurraren arrasean dauden dutxaontziekin konbinatzeko aproposak.\nLaguntza teknikorako bereziak\nLaguntza teknikoko manparak mugikortasun urria duten eta dutxaren kanpotik laguntza behar duten pertsonentzat.\n4. Txorrotak eta osagarriak\nNahi baduzu, egungo txorroten lekuan beste batzuk jar ditzakezu. Aukeren artean, termostatikoak edo aginte bakarrekoak, erreduren aurkako bereziak eta dutxako langarreztagailuak dituzu.\nMugikortasun urria duten pertsonei garbitzea errazten dieten bainugelako gaiak. Eserleku bereziak, segurtasun-heldulekuak, gurpil-aulkiak eta abar.\nDutxako xaboiontziak, altueran erregulatzeko moduko dutxako barrak, eskuoihalak lehortzeko erradiadoreak eta askoz gehiago.


ZuZeu eta kazetaritza gaztea\nZuZeu eta kazetaritza gaztea Urtean pare bat aldiz Euskal Herriko kazetaritza eta ikusentzunezkoen fakultateetara eta antzeko erakundeetara joaten gara ZuZeu zer den agertzera. Internet erabili zalea...\nHauteskunde kanpainari paralelo, beste kanpaina bat izan dugu ZuZeun. Biziki garrantzitsua guretzat, izan ere, sareko eta euskarazko ikerketa kazetaritza bultzatzeko sortu dugun Arnasa Luzea crowd...\nArnasa Luzea egitasmoa lehenago ere aipatu dizuegu. Zapata ederrak bezalakoa zen guretzat arnasa luzeko kazetaritza bultzatzeko proiektua. Bikainak, diztiratsuak... baina jantziko zituen kazetari ...\nBase jump jauzia egiteko modu asko daude. Alexander Pollik muturrekoenak ditu gustuko. Adibidez, asteartean igo zuen Kataluniako Montserrat mendietan egindako balentria. Helikopterotik salto egin eta ...


Izan gaitezen ordenatuak - Uribe kosta - Hiruka.eus\nIzan gaitezen ordenatuak\nEkaitz Herrero San Martin 2022-06-21 09:00\nMundu binario honetan, duopolioen artean ibili behar gara oin-puntetan, moralaren zaindariei estropezu ez egitearren. A puntutik B puntura doan marra zuzena irudikatu dute eta bertatik ibiltzera behartu gaituzte. Sistemaren hiritartasunaren onurez disfrutatu nahi badugu behintzat.\nEmakumea edo gizona, heterosexuala edo homosexuala, atzerakoia edo aurrerakoia, edota bi puntu horien arteko hedadura. Emakumea eta gizonaren arteko jarrera horretan, sistemak nahiago du muturreko puntuetan kokatzea; hots, bata edo bestea. Baita heterosexualaren eta homosexualaren aukerekin ere. Izan gaitezen ordenatuak! Politika mundanoaren kontuetan ordea, ez da ideia ona muturrean aritzea. Eskuin muturrean kokatzen bazara, txarto. Eta ezker muturrean kokatzen bazara, okerrago. Kasu horietan, erdiko puntua izaten da egokiena. Distantziakideen talde gainpopulatuan egotearena, alegia.\nHonekin, ardien artaldeari gertatu zaiena gertatu zaigu gizakioi. Ardiak, etxekotze prozesu horretan, beraien kabuz bizirauteko gaitasuna galdu dute. Ergelak segitzen ditugun ergelak besterik ez garelakoan nago ni. Ez guztiak, prefosta. Horretan erori ez direnak dira nire ustez munduko izakirik baliotsuenak.


Eskerrak nire emazte erdaldunari! • ZUZEU\nEskerrak nire emazte erdaldunari!\nEskerrak nire emazte erdaldunari! –\nNire emaztea jatorri galiziarrekoa da. Bere gurasoak gazte zirela etorri ziren EHra, beste milaka bezala. Erdal giroan hazi eta hezi zen, nahiz eta garai hartan jadanik A ereduan euskara zertxobait lantzen zen eskolan.\nEskola garaia bukatu ondoren ez zuen harremanik izan hizkuntzarekin, harik eta lanerako B2 maila lortu behar izan zuen arte. Garai hartan ezagutu genuen elkar. Jakina, nik bere helburua lortzen lagundu nion. Berbalagun taldean ezagutu nuen, beraz, hizkuntzak elkartu gintuela esan genezake. Emakume azkarra izanik ikasteko gaitasuna du, baina hala ere, gogor lan egin behar izan zuen maila ateratzeko. Gainera, nik hurrengo urratsa gainditzea iradoki nionean, bere zalantza adierazi zidan. Nola lortuko dut ba nik hori? Oso zaila da, mundu guztiak suspenditzen du. Tira, gauza bera esaten zuen ingelesezko C1 mailarekin. Egia esan, euskarazko B2 lortuta, nik ingelesezko C1 (Advance) ateratzera animatu nuen, eta baita lortu ere. Hortaz, euskarazko C1 maila lortzea ezinbestekotzat nuen. Izan ere, nik familia euskalduna izateko asmoa nuen garai hartan (“familia euskalduna izango dut edo ez dut izango”, etengabe zebilkidan buruan) eta titulu hori, berez, ez zuen lanerako behar, baina maila bereganatzea bai (balizko umeari begira).\nAitortu behar dut lanak izan zituela ateratzeko. Baina nik jo ta fuego lagundu eta animatu nuen. 3 saialdi ondoren eta euskarazko blog bat idatzi ondoren eta -B2 atera zuenetik- euskaltegi bat bera ere zapaldu gabe, helburua burutu zuen. Hura poza hartu genuena!\nNik erabat argi nuen maila hori, azterketari zegokionez, umeak eduki aurretik atera behar zuela. Izan ere, behin umea edukita bizitza hankaz gora aldatzen da eta aldapan gora jartzen da ikasketa prozesua. Gainera, gu bizi garen ingurua erabat erdalduna da eta ez da batere lagungarria. Edonola ere, hori lortu bakarrik ez, gidabaimen azterketa ere gainditu zuen, teorikoa euskaraz egin zuelarik!\nTira, ba orduantxe ezkondu eta gutxira umea eduki genuen. Izena Enara jarri genion. Izan ere enarak jaiotzen diren garaian jaio zen eta nik halako zera, backflash izan nuen. Nire aitak enara habi bat erakutsi zidan 14 urte nituela eta ekografia ikusten nengoela, txoritxo txikiak txioka oroitu nituen. Bitxia da, baina momentu horretan bertan etorri zitzaidan “Enara” burura.\nAitortu behar dut, izena ere gogoko nuen, izan ere, modu oso baliagarria zela pentsatu nuen ikasle eta ingurukoei hitz berri bat ezagutarazteko. Eta baita horrela izan ere. Ordutik ehundaka pertsonari erakutsi diot “enara=golondrina”.\nUmeen jaiotzak, bai, bizitza goitik behera aldatzen du. Aitortu behar dut, gogorra da. Neri behintzat lehen 3 hilabeteak nekagarriak egin zitzaizkidan. Baina umeak lehengo hitzak eta lehenengo interakzioa egitean, orduantxe denak pena merezi duela iruditu zitzaidan. Are gehiago euskarazko lehen hitzak esan zituenean. Aitortzen dut, horrek nire arima ukitu eta hunkitu zuen. Egia esan, lehen hitza “aita” izan zen eta lehen 2 hitz jarraiak “kaka handia”. Baina ordutik hitzak gutxika-gutxika ikasten joan zen. Lehen urte eta erdi ingurua oso etsigarria izan zen. Izan ere, nahiz eta etxean euskaraz bakarrik egin, haurreskolan gaztelania baino ez zuen ikasten. Eta aizue, haurreskola euskaldunetara eraman genuen!\nGeroago esalditxoak egiten hasi zen garaia heldu zen (“Eman, pesedez”, edo “Sukaldera noaz“). Eta hor nire emaztearen kemena, lana eta adorea goraipatu behar dut. Bere lanari esker, alabaren ikasketa prozesuan aurrera egin dugu. Gaztelania ez erabiltzea borroka da gaur egun. Ez diot inoiz “euskaraz hitz egin” esaten, baizik eta “hau horrela” edo “hala da”. Emazteak aitortzen dit berak umeari egingo diola, baina euskara ez duela nik sentitzen dudan bezain sakon sentitzen. Nirekin ez du euskaraz egin nahi, batez ere haserre edo urduri badago. Bere sustraiak eta jatorriak “ez da nire hizkuntza” esatera bultzatzen du.\nNik ulertzen dut. Baina orduantxe, gure hizkuntzak ze egoera gogorra bizi duen azaltzen diot. Aitortzen dut horren harira eztabaida gogorrak izaten ditugula. Berez, bikote artean eztabaidak sortzen dira, baina egoera honek gure artean tira-bira handiak sortzen ditu. Nik azaltzen diot ez dela nire kontua soilik. Nire familiak ere ahalegin handia egiten du, eta horiek bezala, milaka euskaltzale, milaka lagun, erreka baten korrontearen aurka egunero jo ta ke borrokatzen. Vendettaren “Begietara begira”, Oskorriren “Euskal Herrian euskaraz”, Ordorikaren “Zaindu maite duzun hori” eta horrelako abestiez baliatu naiz, nire barne-barruko kezka eta etsipena hitzen bidez adierazi ezin izan dudanean. Baliagarriak izan dira oso. Badakit nola edo hala hunkitu dutela eta sentimendu batzuk ezagutarazi dizkiotela abestiok. Baliagarria izan da era berean, Ene Kantak, Hirutxulo edo Katxiporretaren lana.*\nHoriei guztiei, bihotzez ESKERRA adierazi nahi diet, sortu duten horren guztiagatik. Baina, nola ez, nire emazteari, zalantzen aurrean, bere lagun erdaldunen aurrean, eguneroko inguruaren aurrean, erakusten duen ahalegin itzelagatik. Eskerrak bere laguntza dudan! Eskerrak eman behar dizkiot, zintzoki, bere konpromisoagatik.\nBadakit nire esperientzia ez dela bakarra. Gure herrian mestizaje handia dugu. Emakume euskaltzale gizon erdaldunekin eta alderantziz, ohiko kontua. Horrela dauden guztiei, nire eskarmentua jakinarazi nahi diet eta borroka egin dezaten animatu. Ez etsi, eutsi!\n*Umeen erdarazko kanalak desintonizatuak ditugu.\nOharra: gure lanari babesa eman nahi badiozu, harpidetu kanalera (doakoa da eta ez dizugu ezer bidaliko).\nEskerrak nire emazte erdaldunari! Eskerrak nire emazte erdaldunari! Eskerrak nire emazte erdaldunari! Eskerrak nire emazte erdaldunari!\nEuskal kulturaren kontsumoa… Nor dago ardurari heltzeko prest?\n3 pentsamendu “Eskerrak nire emazte erdaldunari!”-ri buruz\nAnai 2019-01-09 10:47\nEgoera trixtea da. Kolonizazioaren azken fasean gaude… ia amaierako asimilazioan.\neuskaldun bat 2019-01-09 15:54\n“Eskerrak nire emazte erdaldunari”, ez! Eskerrak lanerako B2 maila lortu behar izan zuen!\nBere gurasoak zer!? Puta ideiarik ere ez, 40 urte hemen bizitzen, bost axola. Emazteak zerbait, eskatu diotelako bestela hau ere kolono bera.\nBaina ezin da ezer esan… aniztasunak aberastu egiten omen gaitu. Ezker Abertzalekoen iritziz, hau ez da arazoa. Arazoa zanpatzen gaituen sistema kapitalistan omen dago. Galiziar guraso horiek gu bezala klase zapaldua gara, beraz ezin zaie konturik eskatu.\nMichele 2019-01-09 18:51\nNi AEBekoa naiz. Euskera ez da izan nik erabilitako hizkuntza bat umetan. Nire gurasoak EHoak izan arren, etxean gazteleraz hitz egiten genuean aitak euskera ez zekielako. Kalean, eskolan eta beste guztietan ingeleraz hitz egiten nuen. Euskera ikasten serioz 26 urterekin hasi nintzen. Gaur C1 daukat eta gai naiz edonorrekin berba egiteko. EHn bizi naiz. Nire lehengusuaren kasuan: AEBkoa, gurasoak EHkoak, etxean euskara eta kalean eta beste guztietan, nire moduan, ingeleraz. Bera AEBn bizi da. Ba nire lehengusuak gaur euskera, gaztelera eta ingelera hitz egiten du eta ez du gaztelera eskolan ikasi, EHn baizik. Honekin esan nahi dut zure emaztea zure umeari gazteleraz hitz egin arren, zuk euskeraz egiten badiozu eta hori mantentzen baduzu, berak oso ondo ikasiko duela. Geroago eskertuko dizu, ziur nago. Nik eskertuko niokeen nire amari aintzinan euskeraz egin balit. Izan ere, nire euskara ibilbidea askoz laburrago eta errezago izango zatekeen. Halere, gogoa dagoenean, aldaparik ez, zein ikasten eta zein berba egiten. Eta berba egiten dugunok, euskeraz jarraitzen badugu, besteak gurengana etorriko dira ze aukera hori badugu. The power of the spoken word.


Irekia Eusko Jaurlaritza - Gobierno Vasco :: Basurtuko Unibertsitate Ospitaleak emakumeei erditu aurreko zenbait prozesutan arreta emateko Unitate bat jarri du abian\nBasurtuko Unibertsitate Ospitaleak emakumeei…\nBasurtuko Unibertsitate Ospitaleak emakumeei erditu aurreko zenbait prozesutan arreta emateko Unitate bat jarri du abian\n\nBasurtuko Unibertsitate Ospitaleak emakumeei erditu aurreko zenbait prozesutan arreta emateko Unitate bat jarri du abian Iturria: Irekia\n\nErditze Sailaren menpeko Ginekologia eta Obstetrizia Zerbitzuaren barruan, Unitate Funtzional Obstetriko berri hau sortu da, haurdun dauden emakume guztiei eguneko 24 orduetan eta modu indibidualizatuan arreta emateko, betiere, zenbait prozesuren ondorioz, erditu aurreko fase aktiboan ospitaleratuta egon behar badute.\nOsakidetzako instalazio berriak erabat zaintzen ditu umedunaren inguruko zenbait balio garrantzitsu; esate baterako, isilpekotasuna, intimitatea eta pribatutasuna, horiek ezinbesteko ezaugarriak baitira egoera mota hauetan.\nJon Etxeberriak, Osakidetzaren zuzendari nagusiak, Basurtuko Unibertsitate Ospitaleko Unitate Funtzional Obstetrikoa bisitatu du gaur. Unitate hori oraintsu jarri da martxan, eta, bertan, arreta indibidualizatua emango zaie haurdun dauden emakumeei, betiere, zenbait prozesuren ondorioz, erditu aurreko fase aktiboan ospitaleratuta egon behar badute. "Haurdun dauden eta egoera zailak bizitzen ari diren emakume guztiei eskaini nahi diegun zerbitzu berria da. Modu horretan, kalitatezko zerbitzua ematen jarraituko dugu, modu hurbilago eta gizatiarragoan"\nEguneko 24 orduetan, arreta emango zaie haurdun dauden emakume guztiei, erditze goiztiarra izateko mehatxuagatik, mintzen apurketa goiztiarragatik, preeklanpsiagatik, hirugarren hiruhilekoko bagina-hemorragiagatik eta eragindako erditzeagatik, bai eta beste prozesu batzuengatik ere; esate baterako, fetuaren hazkundearen atzerapena, fetua umetoki barruan hil izana, edo gainkarga-testak egin beharra.\nUnitate honetan, erabat zaintzen dira umedunaren inguruko zenbait balio garrantzitsu; esate baterako, isilpekotasuna, intimitatea, pribatutasuna eta haurdun dauden emakumeen gaineko laguntza zuzen eta pertsonalizatua, horiek ezinbesteko ezaugarriak baitira egoera mota hauetan.\nUnitatea Iturrizar Pabiloiko hirugarren solairuan dago (Amatasuna), eta sei logela indibidual ditu. Bertan, fetuaren ongizatearen egoera kontrolatzeko erabiltzen diren kardiotokografoetarako terminalak ere badaude.\nUnitatearen erdiko gunean, sei logeletako kardiotokografietako grafikoak ikusi eta kontrolatzeko sistema bat dago. Erditze Saileko monitoreen zentraletik ere egin daiteke jarraipena. Unitate honetan Erditze Sailaren menpeko emagin bat eta erizaintzako laguntzaile bat ari dira lanean.\n2012an artatutako haurdunekiko simulazioa eginez, haurdun zeuden 1.000 emakume inguru izango ziren Unitate honetan artatuak izateko hautagaiak. Hain zuzen ere, %2,7k erditze goiztiarraren mehatxuagatik jasoko zuen arreta; %22, mintzen apurketa goiztiarragatik; %2,07, preeklanpsiagatik; eta %1,37tik, berriz, hirugarren hiruhilekoko metrorragiengatik.\nBasurtuko Unibertsitate Ospitaleko Ginekologia eta Obstetrizia Zerbitzuak 40 urte bete zituen 2011ko abenduan; izan ere, 1971n hasi zen haurdunak artatzen, Alonso Allende Pabiloian.\nBasurtuko Unibertsitate Ospitaleak, bere prozesuen etengabeko hobekuntza helburu hartuta, sentsibilitate berezia izan du Unitate Funtzional Obstetrikoa sortu eta abiarazteko orduan. Modu horretan, Osakidetzak Amatasunaren kalitatea hobetzen du Bilboko ospitale beterano honetan; izan ere, 1971tik hona, 74.000 erditze inguru izan dira bertan.\nJon Etxeberria, Osakidetzaren zuzendari nagusia


Los Arcos-eko Zirkuitua eta Nafarroa Arenaren ostean… Izuen AHT Txu-Txua ! | Sustrai Erakuntza Fundazioa\nLos Arcos-eko Zirkuitua eta Nafarroa Arenaren ostean… Izuen AHT Txu-Txua !\nes 16 Mar 2015 - Audio eta bideo, Prentsa oharrak, Prestazio Handiko Trena (AHT)\nAHT Gelditu! Elkarlanak, Ekologistak Martxan-ek eta Sustrai Erakuntza Fundazioak manifestu bateratu baten zabalkundea egiten ari garela jakinarazi nahi dizuegu, Nafarroan AHT berehala gelditzeko aldarria eginez eta bide batez, heldu den apirilaren 11n giza-kate baten deialdirako gonbidapena egiten dizuegu. Giza-kate hau 12:30ean Iruñeako Sarasate Pasealekutik aterako da.\nBaina harira joan baino lehen, gaur egungo AHTaren egoerari buruzko elkarrizketa bat ere entzun dezakezu (bai hemen edo archive.org webgunean), Irati Irratian egindako lanaren esker (gaztelaniaz dago audioa, barkatu):\nPrentsaurrekoaren argazki galería\nManifestu honetan AHT zentzugabe hau gelditzeko nahikoak diren 9 arrazoi jasotzen direla uste dugu. Arrazoi hauek gainera, makina bat sindikatuk, kirol taldek eta kultur elkartek partekatzen dituztela iruditzen zaigu. Honekin, AHTk gaur egun daukan izaera zalantzagarria agerian utzi nahi dugu eta atzera berriz ere, nafar gehienen behar sozialetatik hain urruti dagoen proiektu eztabaidagarri hau geldi dadila eskatzeko balio digu.\nHamarkada luze batez, AHT proiektuarekin bueltaka ibili eta gero, goitik behera erori zaiela ozenki esan beharra dago. Edo beste era batera esanda, AHTk dagoeneko heldulekurik ez dauka. Une honetan, azpiegitura hau zentzugabeko xahuketa ekonomiko bat dela argi eta garbi egiaztaturik dago. Abiadura handian inongo loturarik gabeko 65 kilometroko tren txu-txua, merkantziak eramanen ez dituen trena, ibilbideetan minutu gutxi batzuk aurreztuko dituen trena, finean, abiadura handian ez doan tren bat, errentagarritasunik gabekoa eta nafar gehiengoarendako erabilgarritasunik ez duena. Hortaz, tren defizitario batez ari gara, nafar diru-kutxa hipotekatzen dabilena eta bizi guztirako finantzazio publikoa beharko duena. Hau gutxi balitz, AHT abian jarri ezkero, oinarrizko tren zerbitzu askoren etetea suposatuko luke, erdibideko geltokien itxiera eta betiko trenaren hainbat zerbitzuen ezabaketa. Hau nahikoa ez balitz, AHTren lanak Nafarroan legaltasun babesik gabe burutzen ari direla gogorarazi nahi dugu Madrilgo Justizia Auzitegi Gorenak orain dela urte bat ebatzi bezala. Los Arcoseko Zirkuituaren eta Nafarroa Arenaren ondotik, lehenago zuzentzen ez badugu, Castejón-Arrizabalaga AHT txu-txua hurrengo absurdoari monumentuan bilakatuko da. UPN, PP, eta PSNren erregimenaren beste bat, eta oraingoan, Geroa Bairen babesarekin. Ezin diegu 65 kilometroko lotsagarrikeria foral hau gauzatzen utzi, saihestu beharrean gaude.\nHorregatik, datorkigun agertoki politiko berriaren aurrean eta iritzi publikoaren baitan dabiltzan aldaketarako esperantzak ikusita, heldu den foru gobernuan zentzutasuna gailendu dadila eskatzen dugu. Gure irudiko, lurraldearen suntsiketa eta ingurumenari eta landa eremuei egiten zaizkien erasoak ezin daitezke nafar politikaren nortasun ikur izan. Urtez-urte gutxi batzuek inongo errentagarritasun sozialik ez zuten proiektuekin patrikak diruz bete dituztela ikusi eta gero, gure foru erkidegoari eragiten dieten jarduera garrantzitsuetan informazio publikoa, eztabaida soziala eta erabakietan parte-hartze politikoa sustatu eta sakontzearen alde gaudela adierazi nahi dugu. Honegatik guztiagatik, heldu den foru gobernua izanen duten indarrei AHT berehala geldi dezatela eskatuko diegu.\nJendartearen ahotsa entzun dadila nahi dugu, kitto ate birakariei, nahikoa da esaten diegu aldikako eraikuntza enpresa handien irabazi milioitzarrei, Nafarroan botere ekonomikoa eta politikoa duen gutxiengo horren irizpideak inposatzeari ezetz esaten diogu. Lurrari ordea, bai esaten diogu, bai herriei, eta bai beste eredu ekonomiko eta sozial bati. Benetako inbertsio publikoa eta benetako proiektu estrategikoak osasungintza, hezkuntza, kultura eta gizarte zerbitzu duinak dira, horregatik ozenki esaten dugu, Abiadura Handiko Trenik EZ!\n← Sustrai Erakuntzak benetako parte hartze prozesua eskatu du Nafarroako Hondakinak Kudeatzeko Plan berria (PIGRN) osatzeko Mahai-inguruaren aurkezpena: zer egingo dugu Prestazio Handiko Trenarekin (AHT) Nafarroan? →\nBerriak hilabetetan Hautatu hilabetea 2022(e)ko urtarrila 2021(e)ko abendua 2021(e)ko azaroa 2021(e)ko urria 2021(e)ko iraila 2021(e)ko abuztua 2021(e)ko ekaina 2021(e)ko maiatza 2021(e)ko apirila 2021(e)ko martxoa 2021(e)ko urtarrila 2020(e)ko abendua 2020(e)ko azaroa 2020(e)ko urria 2020(e)ko iraila 2020(e)ko abuztua 2020(e)ko uztaila 2020(e)ko ekaina 2020(e)ko maiatza 2020(e)ko apirila 2020(e)ko urtarrila 2019(e)ko abendua 2019(e)ko azaroa 2019(e)ko abuztua 2019(e)ko maiatza 2019(e)ko apirila 2019(e)ko martxoa 2019(e)ko otsaila 2019(e)ko urtarrila 2018(e)ko abendua 2018(e)ko urria 2018(e)ko iraila 2018(e)ko abuztua 2018(e)ko uztaila 2018(e)ko ekaina 2018(e)ko maiatza 2018(e)ko martxoa 2018(e)ko urtarrila 2017(e)ko abendua 2017(e)ko azaroa 2017(e)ko urria 2017(e)ko iraila 2017(e)ko abuztua 2017(e)ko uztaila 2017(e)ko ekaina 2017(e)ko maiatza 2017(e)ko apirila 2017(e)ko martxoa 2017(e)ko otsaila 2017(e)ko urtarrila 2016(e)ko azaroa 2016(e)ko urria 2016(e)ko iraila 2016(e)ko abuztua 2016(e)ko apirila 2016(e)ko martxoa 2016(e)ko otsaila 2016(e)ko urtarrila 2015(e)ko abendua 2015(e)ko azaroa 2015(e)ko iraila 2015(e)ko uztaila 2015(e)ko ekaina 2015(e)ko apirila 2015(e)ko martxoa 2015(e)ko otsaila 2015(e)ko urtarrila 2014(e)ko azaroa 2014(e)ko urria 2014(e)ko abuztua 2014(e)ko uztaila 2014(e)ko martxoa 2014(e)ko otsaila 2014(e)ko urtarrila 2013(e)ko azaroa 2013(e)ko abuztua 2013(e)ko uztaila 2013(e)ko ekaina 2013(e)ko maiatza 2013(e)ko apirila 2013(e)ko martxoa 2013(e)ko otsaila 2013(e)ko urtarrila 2012(e)ko abendua 2012(e)ko azaroa 2012(e)ko urria 2012(e)ko iraila 2012(e)ko abuztua 2012(e)ko uztaila 2012(e)ko ekaina 2012(e)ko maiatza 2012(e)ko martxoa 2012(e)ko otsaila 2012(e)ko urtarrila 2011(e)ko azaroa 2011(e)ko urria 2011(e)ko abuztua 2011(e)ko uztaila 2011(e)ko maiatza 2011(e)ko martxoa 2011(e)ko urtarrila


Dantza da gehien praktikatzen dugun kultur-jardueretakoa — dantzan.eus\nHemen zaude: Hasiera › Albisteak › Dantza da gehien praktikatzen dugun kultur-jardueretakoa\nEuskal herritarrek gehien egiten ditugun kultura-jardueren artean dago dantza, hain zuzen ere amateur mailako kultura-praktiken intzidentzia-rankingean bigarren postuan ageri da. Kulturaren Euskal Behatokiak eginiko Euskal Herriko parte-hartze kulturalaren Inkestaren arabera, eskulanak eta artisautzaren (% 31) jarraian dantza (% 24,5) da amateur mailako praktika zabalduena. 2018an egindako inkestaren emaitzak dira horiek eta hamar urte lehenago, 2008an egindako ikerketatik ikusi da igoera izan duela dantzak; %5,3tik % 8,4ra igo da dantza praktikatzen duten herritarren kopurua.\nEuskal Herriko parte-hartze kulturalaren Inkesta, 36. grafikoa. Euskoa Jaurlaritza Kultura Saila.\nNagusiki modu amateurrean praktikatu arren dantza, asko dira horretarako trebakuntza jasotzen dutenak. Biztanleen ia % 30ek egin ditu artearekin edo kulturarekin lotutako trebakuntza-ekintzak ikastetxetik edo instituziotik kanpo, eta jarduerarik ohikoenak dira musika-tresnaren bat jotzea (% 33,3), dantza (% 28,8) eta marrazketa eta margolaritza (% 25,5).\nPraktikatzeaz gain, ikusi\nBehatokiak eginiko inkestak dionez, guztira, biztanleriaren % 32,4 joan da azkeneko urtean dantza-ikuskizunen bat ikustera. Dantzaren kasuan, aldeak ikusten dira ikasketa-mailaren, udalerriaren tamainaren eta sexuaren arabera.\nEuskal Herriko parte-hartze kulturalaren Inkesta, 39. grafikoa. Euskoa Jaurlaritza Kultura Saila.\nUnibertsitate-mailako ikasketak dituzten pertsonek Derrigorrezko Bigarren Hezkuntza amaitu ez zutenek baino ohitura handiagoa dute dantza ikusteko (% 39 eta % 28). Udalerriaren tamainari dagokionez, zenbat eta txikiagoa den udalerria, orduan eta handiagoa da dantza-ikuskizunetara joateko joera: 10.000 biztanle baino gutxiagoko udalerrietan %38, hiriburuetan % 25,5. Ipar Euskal Herrian dantza-ikuskizunetara joatea ohikoagoa da (% 50) EAEn eta Nafarroako Foru Erkidegoan (% 30) baino. Emakume gehiago joaten dira dantza-ikuskizunetara, eta adinari dagokionez, jaitsi egiten da asistentzia 65 urtetik gorakoen artean.\nIturria: Euskal Herriko parte-hartze kulturalari buruzko inkesta. (Kulturaren Euskal Behatokia. Eusko Jaurlaritza) (pdf, 4,60 MB)


Elikadurearen ganeko kontzeptu batzuk - bizkaie.biz\nDieta orekatua lortzeko modua ez da norberak gura dauena jatea elikagaiei jaramonik egin barik.\nBeraz, gogoan izan aurreko atalean adierazotakoa: janaria osasunerako bai, baina ez gehiegi jatearen ala gitxiegi jatearen ondorioz gaixotzeko.\nDietetika eta Nutrizinoan Diplomatdua.\nElan Vital Mediku Zentroa.\nElikaduraz eta nutrizinoaz berba egiten dogunean, kontzeptu batzuk argi izatea komenidu da, holan errazago ulertu geinkezalako gaiaren ganeko azalpenak. Hona hemen, kontzeptuok labur-labur azalduta:\n1. - Gizakien elikadura arrunterako edo gozamenerako jaten dana.\n2. - Egoera berezietan produktu dietetiko moduan jaten doguzanak.\nElikagaiak solidoak edo likidoak, naturalak edo eraldatuak (egositakoak esaterako) izan leitekez eta egoera normal baten elikagai honeek jaten doguzanean ez deuskue gaixotasunik sortu behar.\nb) Nutriente edo mantenugaiak\nElikagaiak osotzen dituen substantziak dira. Gure gorputzaren metabolismorako beharrezkoak dira eta hurrengo multzoetan banantzen dira: karbono hidratuak, koipeak, proteinak, mineralak, bitaminak eta ura.\nc) Elikagai dietetikoak\nGizakiaren beharrizan zehatz batzuk beteteko preparau diran elikagaiak dira. Elikagai honeen kasuan, baimendutako prozedurak nahitaezkoak dira.\nIzaki biziok bizirik iraun ahal izateko gure gorputzean izaten diran erreakzino biokimikoak (hau da, biologikoak eta kimikoak) dira. Bi erreakzino modu dira:\n1-Katabolismoa: nutrienteak txikitu edo oxidau egiten dituen erreakzinoak; esaterako koipeetatik energia lortu ahal izateko gure gorputzak oxidau egin behar dau koipe hori.\n2-Anabolismoa: nutriente horreekaz estruktura barriak sortzeko erreakzinoak; esaterako, gure gorputzeko zelulak eten barik hilten dira eta erreakzino honeen bitartez barriak sortzen doguz.\nAntxina elikagaien energia kopurua zenbatzeko hartu zan neurria. Gaur egun Julio edo Kilojulioetan be neurtzen da.\nErosten dozuen edozein elikagairen pakete, pote, lata eta bestelakoen etiketan begiratu ezkero, laster ikusiko dozue bai kilokaloriatan eta bai kilojulioetan adierazota datorrela energia. Elikagaiaren 100 gramoko edota ontzi horren gramoen arabera agertu leiteke energia kopurua.\nKilokaloria: mila kaloria dira. Tradizinoz 'Kaloria' deitu izan dana, benetan 'Kilokaloria' zan eta nik hari jagokon izena erabiliko dot.\nOsasun maila egokiari eusteko beharrezkoak diran nutriente edo mantenugai guztiak baztertuko ez dituan jateko moduari esaten deutsagu elikadura orekatua. Beraz, elikadura egoki, bariatu eta orekatu edo ekilibratuaren alde egingo dogu.\nBariatua edo osotua izateak ondokoa esan gura dau: talde guztietako elikagaiak agertu behar dirala gure eguneroko jatorduetan. (Elikagai multzoak zeintzuk diran hurrengo artikuluetan azalduko dot.)\nOrekea modu askotan lortu daiteke eta honek aukeraketea egin geinkela esan gura dau, elikagai taldeetako elikagai desbardinakaz egun desbardinetan jokatu geinkela. Joko hori modu egokian egiten erakustea da nire eretxiz dietiston lan garrantzitsuenetakoa eta datozen hilebeteetan ikusiko doguna.\nBenetako orekea, kontzeptuak malgutuz lortzen da. Ez dogu ahaztu behar elikagaien energia eta mantenugaien arabera, gustoaren eta faktore emozional eta kulturalen arabera aukeratzen doguzala. Beste alde batetik, baldintza geografiko, klimatiko eta ekonomikoen arabera, gizakion beharrizanak beteteko gai diran dieta edo elikadura modu asko sortu dira ehundaka urtetan.\nMalgutasun hori zertan dan aitu daigun, hona hemen adibide bat: emon daigun osasun arazo sakonik ez dauen persona gozozale bat ezagutzen dogula; gozozale amorratua da bera, eta egunero boilo, txokolate eta azukera asko daben elikagai piloa jaten dau. Badaki azukera gehiegi hartzea ez dala osasungarria eta egun baten gehiago azukerarik ez jatea erabagi dau; hau da, beste muturrera pasau da, pilo bat jatetik ezertxu be ez jatera. Gozokiak probau barik egun bat pasau dau, bigarrena be bai, hirugarrena,.....eta zortzigarren egunerako gogaituta dago bere bizitzan 'dultzerik' ez dagoalako eta, atoan, gaileta paketea zabaldu eta amorruaren amorruz osorik jaten dau, barriro be beste muturrera joanaz.\nHolango gauzak sarritan geure buruagaz inflexibleak garalako pasetan dira. Nonoiz gozokiren bat jan geinkela onartzen badogu, gozokiak karbono hidratoak diran ezkero, neurri baten behintzat, beste karbono hidrato batzuekaz ordezkatu geinkezala ikasten badogu, orduan ez gara gogaituko eta dieta orekatua egitea errazago egingo jaku. Ganera, plazerrez, geure osasuna eta geure burua jagoteko aukera gehiago izango dogu. Egiten doguzan gauzakaz plazerra sentidutea oso garrantzitsua dalako. Baina, kontuz! 'Neurri batean' idatzi dot eta ez 'guztiz' edo 'kopuruak kontuan izan barik'.


Loditzeko yoga esterilla EVA materiala gizon eta emakumeentzako fitness esterilla Alde bikoitzeko kolore trinko lodiko esterilla\nUraren erresistentzia: zelulen egitura hermetikoa, urik ez xurgatzeko, hezetasunarekiko erresistentzia, urarekiko erresistentzia ona.\nKorrosioaren aurkako erresistentzia: itsasoko ura, koipeak, azidoak, alkaliak, etab. Bezalako korrosio kimikoarekiko erresistenteak, usainik gabeak eta kutsadurarik gabeak.\nKolpearen erresistentzia: erresistentzia eta tentsio erresistentzia handia, gogortasun handia eta kolpeen erresistentzia eta amortizazio propietate onak.\nIsolamendu termikoa: isolamendu termiko bikaina, hotza kontserbatzeko eta tenperatura baxuko errendimendua, eta hotz eta isolamendu larrietan erabil daiteke.\nSoinu isolamendua: gelaxka hermetikoa, isolamendu efektu ona, dezibelioetako bolumena modu eraginkorrean murriztuz.\nProzesagarritasuna: ebaketa erraza, estanpazioa, beroa prentsatzea, ebakitzea, konformatzea, itsasgarria, lotzea, gomazko kuxina eta bestelako prozesatzea\nHala nola, automobilak, aire girotuak, hozkailuak, izozkailuak, etxetresna elektrikoak, hozte ingeniaritza eta hozkailua eta izozketa, etab. patinak, kirol oinetakoak, kirol plantilak, maleta bizkarrerako materialak, surf taulak, belaunekoak, aparrezko zintarako produktuak forratzeko materialak; Izotza biltegiratzea, hotzak ez diren eraikinak, teilatu arinak, eraikuntzako instalazioak eta eraikinetako isolamendu termikoko beste material batzuk; automobilen eserlekuak, automobilen barruak, autoen estalkiak, oinetako alfonbrak, eguzkitako biserako materialak; etxetresna elektrikoak, doitasunezko tresnak, tresnak eta bestelako produktu elektronikoak Eremu ugari, hala nola kolpeen aurkako eta kuxinetarako ontziak. Automobilen pieza elektronikoak, klimatizazio eta hozteko osagarriak, hotzeko biltegiratze isolamenduko materialak, makineria eta ekipoak bufferreko piezak zigilatzeko, beroa finkatzeko piezak, hainbat doitasun tresnen paketatze-estaldurak, mediku tresnak, neurtzeko tresnak, kirol gaiak, eraikuntza bloke intelektualak, etab\nAurreko: Yoga esterilla emakumezkoen gizonezkoen ariketa fisikoa luzatu egin da, irristagaitza, loditutako dantza, ariketa fisikoa hasiberrientzako esterilla\nHurrengoa: Produktu berria haurtxoentzako arakatzeko esterilla loditutako EVA aparra haurrentzako irristagaitza jolasteko esterilla etxeko logelak haurrek ezin dute lurrean arakatu\nNabarmendutako produktuak, Web mapa, AMP Mugikorra Solairuko esterilla puzzlea, Solairuzko Aparrezko Puzzle Mat, Zoruak Puzzle Ariketa Mat, Zoruko Puzzle, Solairuko Puzzle Mat Kuxina, Lurrezko Aparreko Puzzle, Produktu guztiak


Matilda Joslyn Gage - Wikipedia, entziklopedia askea.\nidazlea, amerikar natiboen eskubide zibilen aldeko ekintzailea, abolizionista, librepentsalaria\nMatilda Electa Joslyn Gage (Cicero, New York, 1826ko martxoaren 24a - Chicago, Illinois, 1898ko martxoaren 18a) estatubatuar emakumeen sufragioaren eta amerikar natiboen eskubide zibilen aldeko ekintzailea, abolizionista, librepentsalaria eta idazlea izan zen.\nCicero (New York), 1826ko martxoaren 24a\nChicago, 1898ko martxoaren 18a (71 urte)\nMaud Gage Baum (en)\nidazlea, feminista, editorea, kazetaria eta sufragettea\nHistory of Woman Suffrage (en)\n3 Matilda efektua\nJoslyn Gagek bere haurtzaroa esklaboei laguntzeko sare klandestinoaren (lurpeko trenbidea) parte zen etxe batean igaro zuen. Kartzelan egon zen Fugitive Slave Law of 1850 delakoaren arabera egindako ekintzengatik, ekintza kriminal bezala esklabo iheslariei laguntza ematea tipifikatzen zuena. Bizitza osoan zehar arazo fisiko eta finantzarioak (bihotz-arazoak) izan zituen arren, emakumeen eskubideen alde egindako lana zabala, praktikoa eta askotan bikain gauzatua izan zen.\n1852an Gage emakumeen eskubideen aldeko mugimenduan sartu zen, Sirakusako Emakumeen Eskubideen Konbentzio Nazionalean (New York) hitz egin zuenean. Emakumearen Sufragioaren Aldeko Elkarte Nazionaleko presidentea izan zen 1875etik 1876ra, eta hogei urte baino gehiagoz Batzorde Exekutiboko presidentea edo presidenteordea izan zen. 1876ko konbentzioan, polizia talde batekin eztabaida arrakastatsua izan zuen, elkartea legez kanpoko batzar bat egiten ari zela argudiatuz. Polizia, azkenean, kargurik jaso gabe joan zen\nGage The National Citizen and Ballot Boxeko editorea izan zen 1878ko maiatzetik 1881eko urrira arte (mikrofilmetan eskuragarri) eta The Liberal Thinker egunkariko editorea 1890etik aurrera. Argitalpen horiek aukera eman zioten saiakerak eta iritzi-artikuluak argitaratzeko. Honako hau da bere lanen zerrenda partziala:\nIs Woman Her Own (The Revolution, 1868, ed. Elizabeth Cady Stanton, Parker Pillsbury. pp 215-216).\nProspectus (The National Citizen and Ballot Box, ed. Matilda E. J. Gage. May 1878 p 1.)\nIndian Citizenship (The National Citizen and Ballot Box, ed. Matilda E. J. Gage. May 1878 p 2.)\nAll The Rights I Want (The National Citizen and Ballot Box, ed. Matilda E. J. Gage. January 1879 p 2.)\nA Sermon Against Woman (The National Citizen and Ballot Box, ed. Matilda E. J. Gage. September 1881 p 2.)\nGod in the Constitution (The National Citizen and Ballot Box, ed. Matilda E. J. Gage. October 1881 p 2.)\nWoman As Inventor (1870, Fayetteville, NY: F.A. Darling)\nHistory of Woman Suffrage (1881, Capítulos por Cady Stanton, E., Anthony, S.B., Gage, M. E. J., Harper, I.H. (berrito argitaratua 1985ean Salem NH: Ayer Company)\nThe Aberdeen Saturday Pioneer (1891)\nWoman, Church and State (1893) (berriro argitaratua 1980an Watertowne MA: Persephone Press)\n1993an, Margaret W. Rossiter zientziaren historialariak Matilda J. Gageren omenez "Matilda efektua" terminoa sortu zuen, emakume zientzialariek beren lanaren azterketa objektibo batetik legokiekeena baino kreditu eta aintzatespen txikiagoa jasotzen duten egoera soziala identifikatzeko. Matilda efektua Robert K. Merton soziologo ospetsuak aurkeztutako "Mateo efektua" ren ondorio bat da.\n↑ (Gaztelaniaz) «#NoMoreMatildas» #NoMoreMatildas Noiz kontsultatua: 2021-06-02.\nMultimedia: Matilda Joslyn Gage\nArtikulu hau New York Hiriko biografia baten zirriborroa da. Wikipedia lagun dezakezu edukia osatuz.\nAzken aldaketa 2 ekaina 2021(e)an, 14:42(e)tan\nOrriaren azken aldaketa: 2 ekaina 2021, 14:42.


Galder Izagirre: "Photoshopak gizartearen etika jartzen du ezbaian" • ZUZEU\nGalder Izagirre: “Photoshopak gizartearen etika jartzen du ezbaian”\nAbenduko aldizkarian Galder Izagirre musikari eta argazkilariarekin (Irun, 1974) musikaren munduan izandako ibilbideaz solastu ginen. Orain, bere beste pasioan sakonduko dugu, argazkilaritzan.\nArgazkiak: Ainhoa Elizondo Genua\n16-17 urterekin, argazkilaritza ikastaro bat egin zuen, eta teorian ikasitakoak praktikan jarri asmoz, dirua aurreztu eta Pentax P30 bat erosi zuen. Hainbat urtetan etxeko tiraderan hautsa hartzen egon zen, baina Fermin Muguruza eta Dut egitasmoaren baitan egindako biran, 1998an, bidaide eraman zuen. Azken aukera zen: probetxua ateratzen zion edo saldu egingo zuen. Bidaia horretan, irudimena eta sormena elikatzeko espazio amaigabea ireki zion kamerak, eta ordutik ez du tiraderan berriz gorde. Egun, Diapositivisme estudioan burutzen du bere lan profesionala.\nZein izan ziren zure lehen influentziak?\nAldizkari frantsesak. Irunen bizita, Hendaiara joaten nintzen aldizkariak erostera, eta orrietan argazki interesgarriak bilatzen nituen. Asko gustatzen zitzaidan, adibidez, argazkilari frantses bat, Denis Rouvre; estilo garaikidea duen erretratista da. Aldizkari haietako argazkiak ikusita konturatzen nintzen Frantzian eskaintza bisual handiagoa zegoela. Adibide ona da Libération egunkaria; lehenak izan ziren azala goitik behera argazki bakarrarekin osatzen, eta barruko orrietan ere nabaria zen editorearen esku hartzea. Gurean argazkiak kriterio handirik gabe sartzen dira, edonola moztuta. Eta askotan ez da argazkilariaren akatsa izaten, gutxieneko irizpidedun editore bat edukitzeko aukerarik ez izatearena baizik.\nZuk kaleko zein estudioko argazkilaritza lantzen duzu.\nAsko gustatzen zait argazkilaritza soziala; inguratzen zaituen horretara irekita egotea eskatzen du, eta berez dauden elementuak, argiak zein itzalak, modu bizkorrean ondo kudeatzen jakitea. Estudio lanak, aldiz, planteamenduari zor dio gehiago; zuk nahierara kudeatzen dituzu objektuak eta argi-itzalak. Eta hala ere, zaila da ideia ona aurkitzea. Adibidez, Chema Madoz bezalako argazkilariak gehiago miresten ditut artista edo pentsalari bezala, argazkilari bezala baino. Bere argazkiak teknikoki perfektuak dira, baina erakargarriago zaizkit argazkietan planteatzen dituen ideiak. Teknika, musikan bezala, garrantzitsua da, baina ez da guztia. Zailena ideia sinple eta onak izatea da.\nArgazkilaritza soziala deritzozun horretan, aldiz, intuizioak balio du gehiago?\nGarrantzitsuena ‘egoera mentala’ da, pertzepzio gaitasuna. Inkontzientea ezustean gerta daitezkeen gauzekiko errezeptibo izan behar duzu, eta uste dut hori landu eta garatu egin daitekeela; seigarren zentzumen halako bat. Hori garatzen duzunean, zurekin doazenek ezer ikusten ez duten lekuan zu gai zara gauzak ikusteko, eta era berean, modu azkarrean erreakzionatzeko. Bidaiatzen dudanean, adibidez, argazki asko kotxetik egiten ditut.\nZure iritziz, estetikak ala atzean dagoen mezuak du pisu handiagoa?\nPolitena biak uztartzea da. Alberto García Alixen edo Sebastiao Salgadoren argazkiak, adibidez, estetikoki zein teknikoki perfektuak dira, baina muinean istorio arrailgarriak dituzte. Noski, argazkilari guztiek ez dute hori lortzen. Argazki batek arrakala bat eragin behar dizu barruan, zerbait mugitu behar dizu. Estetikoa bakarrik den argazkia hutsala da, ez dauka ibilbide handirik.\nZer duzu gustukoago, jendea erretratatzea ala arkitektura, paisaia edota objektuak?\nHasi eta lehen bi urteetan, ez nuen jenderik ateratzen. Jendea nola harrapatu nahi nuen ziurrago jakiteko beharra sentitzen nuen, eta horregatik ‘natura hila’ edo eraikinak eta objektuak ateratzen nituen. Gaur egun, aldiz, argazki on batean gehien baloratzen dudana jendea da. Pertsona ez da objektu hil bat, eta ezin dezakezu prestatu. Ondorioz, pertsona horrek izan dezakeen segundu miresgarria harrapatzeko gaitasuna izan behar duzu, eta hori oso zaila da, oso obserbadorea izan behar zara.\nHala ere, eraikinak, kaleak edota hormak errekurrenteak dira zure lanetan.\nBeti iruditu zait hiri berri batera iristen zarenean bertako paretek informazio asko ematen dizutela; lehen informazio iturria paretak dira. Zer dago idatzita? Zein kartel edo grafiti dute? Pintadak sozialak, politikoak edo bestelakoak dira? Edo ez dago pintadarik? Paretek asko hitz egiten dute.\nZurichera bazoaz, grafiti pila bat ikusiko duzu, oso ondo egindakoak, hirian hip-hop asko eta bizikleta zein skate kultura handia dagoela iradokitzen dutenak. Euskal Herrian, aldiz, mezu politikoak ikusten dituzu, zaindu gabeak, apenas dago muralismorik, eta grafitiak gaizki egindako sinadura hutsak izaten dira. Kotxean hiri batera sartzerakoan paretetan ikusten duzunak hiri horretan aurkituko duzunaren aurrerapena egiten dizu. Noski, pistak baino ez dira, hiriak konplexu.\nGalder Izagirre – Irakurri elkarrizketa osoa Gaztezulo.com-en!\nargazkilaritza, Berri Txarrak, Galder Izagirre\nPodemos eta mediku euskaldunak\nBipartidismoa: zintzoak eta gaiztoak


Judi Dench: "Sari hau zoragarria da" - Debagoiena - Goiena.eus\nJudi Dench: "Sari hau zoragarria da"\nImanol Gallego 2018-09-25 23:50\nJudi Dench Donostia Saria jasotzen.\nJudi Dench britainiarrak jaso du aurtengo hirugarren Donostia saria. Bere ibilbidean 100 filmetik gora egin dituen emakume honek "Gabon Donostia" batekin hasi du saria eskertzeko hitzaldia. Emozionatuta igo da Kursaaleko oholtza gainera, eta saria eskuetan zuela, bere azken filma den 'Red Joan' pelikula ere aurkeztu du.\nIngeles ugarik bezala Judi Denchek asko maite du Shakespeareren lana, baina bere kasuan afizio horrek oso urrun eroan du, "Gogoratzen dut Shakespeareren King Lear obra ikustera joan nintzela, eta Michael Redgrave aktoreren lanari begira piztu zitzaidan zaletasuna zela" azaldu du aktoreak. Bere ibilbidea ikusita arraroa egiten da bere lehen aukera ez zen interpretazioa izan "Nik antzerki lanetako diseinatzailea izan nahi nuen, eta horretarako prestatzen ere hasi nintzen" aitortu du Denchek.\nSaria jasotzerakoan ere kontatu du lehen aldiz 15 urterekin etorri zela Donostiara, "Gurasoekin Biarritzera etorri ginen, eta nola ez, Donostia ere bisitatu genuen, baina garai hartan oholtzak, filmak, antzerkiak... oso urrun zeuden" aipatu du. Dench interpretazioaren dama handi horietako bat da, eta gaurkoan dotoretasuna ez ezik, lanean jarraitzeko asmoa ere erakutsi du.\nBere hitzaldian ingelesak alpertzat ditu, euren hizkuntza baino ez dutelako egiten, dena den, bere irribarre eta gertutasunari esker, ez zaio beste lengoaiarik falta izan.\nLondresko Old Vic eta The National antzoki ospetsuetan hasi zuen Denchek bere ibilbidea. Laster paper txikiak atzean utzi, eta Shakespeareren emakume protagonista handien roletan aritu zen Stratford-upon-Avoneko Royal Shakespeare Company antzerki taldean.\n1964. urtean, debuta egin eta hiru urtera, oholtzatik zinemara egin zuen salto. Denchek zuzendari ospetsuenekin egin du lan, besteak beste, Stephen Frears, James Ivory, Kenneth Branagh, Franco Zeffirelli, Sally Potter, Clint Eastwood eta Sam Mendes... Eta horien zuzendaritzapean pertsonaia gogoangarri askori eman die bizitza: Viktoria erregina izan zen Mrs. Brown filmean; Armande Voizin xelebrea Chocolat-en; eskarmentu handiko historia irakaslea Notes on a Scandal-en; lapurtu dioten semearen bila ari den ama Philomena-n. Azpimarratzekoa da, bestalde, Dench MI6 Erresuma Batuko zerbitzu sekretuko burua, M, izan dela James Bond agentearen hainbat filmetan. Rol hori egin duen emakumezko aktore bakarra da.\nZazpi aldiz izendatu dute aktorerik onenaren Oscar sarirako, horietako hiru taldeko aktore lanean, eta gainotzeko lauak protagonista rolean. Bigarren izendapenean, 1999. urtean, taldeko emakumezko aktorerik onenaren saria irabazi zuen, Ingalaterrako Elisabet I.aren antzezpenagatik Shakespeare in Love pelikulan.


EHUn ikasi duten gizonezko eta emakumezkoen soldaten artean 112 euroko ezberdintasuna dago batez beste hilean | El Correo\nZurekinEHUn ikasi duten gizonezko eta emakumezkoen soldaten artean 112 euroko ezberdintasuna dago batez beste hilean\nEHUko Leioako Campusa. / Jordi Alemany\nLan berbera egiteagatik gizonezkoek 1.618 euro irabazten dute hilean. Emakumeek, berriz, 1.506 euro\nEuskal Herriko Unibertsitatean ikasketak burutu izan dituzten gizonezko eta emakumezkoen soldaten artean 112 euroko ezberdintasuna dago batez beste hilean. Lan berbera egiteagatik gizonezkoek 1.618 euro irabazten dute. Emakumeek, berriz, 1.506 euro. Datuok EHUk eman ditu aditzera, 2015. urtean ikasketak amaitu zituzten pertsonen laneratze datuei erreparatu ondoren.\nLan munduratzeari buruzko ikerketa txosten hau pasa den astelehenean, uztailak 15, aurkeztu zuten Nekane Balluerka EHUko errektoreak eta Beatriz Artolazabal Eusko Jaurlaritzako Enplegu eta Gizarte Politiketarako sailburuak. Ikerketa burutu ahal izateko 2015. urtean ikasketak bukatu zituztenei euren lan egoerari buruzko galdeketa bat egin diete. Galdeketa hau promozioko %72k, hau da, 6.981 gaztek erantzun dute.\nBalluerkak eta Artolazabalek «positibotzat» jo zituzten emaitzak. Balluerkak azken urteotan EHUn ikasi dutenen laneratzea nabarmenki hobetu dela gaineratu zuen. Era berean, EHUko errektoreak unibertsitate publikoan ikastea lan merkatura jotzeko aukera ezin hobea dela helarazi zuen\nDatu orokorrak hobetu egin dira. Inkestan esku hartu duten %85a Euskal Herriko Unibertsitateak jasotako prestakuntzarekin lotutako lanpostu batean ari dira lan egiten ikasketak amaitu eta hiru urtera. Edonola ere, emakumezkoen eta gizonezkoen soldaten artean oraindik alde handia dago.\nArtolazabal sailburuak aitortu zuen hori dela aurrerantzean jorratu behar izango duten ertz nagusietako bat. Emakumeen laneratzeak gora egin du, baina sailburuaren ustetan txosteneko emaitzek sexuen artean dagoen arrakala islatzen dute oraindik.\nBestalde, Balluerkak euskarak laneratzerako orduan duen izugarrizko pisua goraipatu zuen. Gizarte Zientzietan bereziki, %66 aritzen dira egunero euskaraz esparru horretan. Zientzia Ekonomiko-juridikoetan, berriz, euskarak ia ez du presentziarik,%30eko erabilera. EHUko errektoreak adierazi zuenez: «gure unibertsitatearen izaera euskalduna haren identitatearen balio osagarria izateaz gainera, benetako gizarte eta lan beharren araberako erantzuna ere bada».\nEusko Jaurlaritzak 'Brexitaren ondorioak integrazio prozesu politikoan eta ekonomikoan' kurtsoa eskainiko du irailean Zea Mays taldeak disko berria kaleratuko du aurten


Liburu gomendio bat astero\nGaurko gure gomendioan liburu bat baino gehiago kabitzen da. Ezagutzen duzu Booktegia? Hamaika irakurgai eskuratu ahal dituzu bertan, den-denak euskaraz. Poesia, fikzioa, drama, saiakera, elkarrizketak, erreportajeak... Haur eta gazte literaturak ere, badu bere lekua. Booktegian mota guztietako euskarazko liburuak doan deskargatu ahalko dituzu.\nGazte literatura atalean ipuin bildumak eta obra unibertsalak (London, Twin, Salgari, Saki...) eskuratzeko aukera duzu Epub, Mobi edota Pdf formatuetan. Haur literatura Eguzkilore atalean aurkituko duzu. Liburuaz gain, ahots goran egindako kontaketen bideoak eskuragai dituzu, baita audioak ere. Liburuok Irrimarra ilustratzaile bikoteak ilustratu ditu eta testuak Fito Rodriguez, Josu Zabaleta eta Yolanda Arrietak idatzitakoak dira; kontaketak Oihana Maritorenak egin ditu.\nGomendio honekin bagoaz. Ehundik gora obra ekarri ditugu itxialdi garaian egunero eta ondoren astero haur eta gazte literaturako obrak gomendatzen hasi ginenetik. Gure webguneko Hemerotekan aurkituko dituzu den-denak.


Uda aprobetxatu nahi duzu euskara ikasteko edo hobetzeko? Hala bada, gure euskaltegian zure nahi eta beharretara moldatutako ikastaroak ditugu.\nBarnetegiak, mintzamena lantzeko ikastaro bereziak, azterketak prestatzeko… HABE, IVAP, IRALE, OSAKIDETZA…\nBilbo Zaharra euskaltegiak Gorozika barnetegira gonbidatzen zaitu abuztuaren 10etik 22ra. Mintzamena landu edota azterketak (HABE 1,2 eta 3 mailak, EGA, Osakidetza) prestatu ahal izango dituzu. Gainera, aisialdirako aukera zabala eskaintzen dugu. Urdaibaiko biosferan dugu, kokaleku pribilejiatuan beraz, eta Muxikatik hainbat irteera antolatuko ditugu inguruko herrietara ere.\nAurten familientzako barnetegiak ere antolatuko ditugu Gorozikako barnetegian. Inguru paregabea! Mendia, hondartza... Primeran familiarekin disfrutatzeko giro euskaldunean!\nIkasteko modu honi esker, zeuk erabakiko duzu zer, noiz eta nola ikasi. Egun osoa duzu ikasgela zabalik. Beti izango duzu irakasle/tutore baten laguntza, zalantzaren bat sortzen bazaizu ere. HABEren BOGA euskara ikasteko programa informatikoa nahi duzun beste erabil dezakezu. Eta, gainera, tutoretza bat eta mintzamena lantzeko saio bat izango duzu astean. Zure beharretara moldatzen gara.\nOposizio-deialdietara aurkeztu nahi baduzu, euskara-probak prestatzen lagunduko dizugu. 30 urte baino gehiagoko esperientzia dugu ikasleak prestatzen, eta gure hainbat irakasle aztertzaileak ere badira, bai HABE edo EGAko azterketa deialdietan, bai oposizio- deialdietan (IVAP, etab...)\nJaso ahal dituzun deskontu eta dirulaguntza garrantzitsuei buruzko informazio guztia hementxe topako duzu.\n2015. urteko deialdietako baldintzak eta informazio orokorra hemen topa dezakezue. Azterketarako matrikula egiteko, datak begiratzeko, emaitzak, etab… HABEko web orrian sartu behar zarete. GOGOAN IZAN: Bai erabiltzailea, bai pasahitza zuen NAN zenbakia da, punturik, marrarik eta letrarik gabe. (zuek aurretik aldatu ez baduzue, noski)


"Azken diskoan arriskuak hartu ditut, besteetan baino gehiago" | Cultura | KAZETA\n"Zuhaitzak ez du beldurrik" deituriko disko berria plazaratu du Xabi San Sebastian musikariak. "Misteriotsua" den ekoizpenean esperimentazioa egin duela dio artistak. Luhuson bakearen aldeko ekimenean aurkeztu ondoren, Baionako Kalostrapen arituko da urriaren 7an.\n"Azken diskoan arriskuak hartu ditut, besteetan baino gehiago"\nIurre BIDEGAIN|06/10/2017 08:15 Actualizada:\nBere bakarkako azken lana aurkeztuko du Xabi San Sebastianek urriaren 7an Baionan. ©Alberto Elosegi\nHonetan ez diot hainbeste kasu egin estiloari, ildoa beste bat da, ez da ildo musikala\nNormalean, errespetu handia duen publikoa da Ipar Euskal herrikoa\nZergatik ez du beldurrik zuhaitzak?\nAzken aldian naturan denbora asko pasa dut eta kantu asko han sortutako ideietatik atera dira. Zuhaitzak beldurrik ez duela buruan dudan sentsazio bat da beren ondoan jartzen naizenean. Nik beraiekin alderatuta beldur asko ditut eta haiek iruditu zait ezetz. Dauden lekuan egonda, sustraiak bota eta gora egiten dute. Beldurrik gabe hazten dira.\nBakarkako laugarren disko hau ateratzean, beldurra sumatu duzu?\nBai beldurra beti dago. Saiatzen naiz ez edukitzen beldurrik, baina zaila da. Lan berri bat aurkezteak beti jartzen zaitu egoera berezi batean. Nolabait bertigoa sentitzen bazenu bezala. Azken disko honekin esperimentazioa egin dut. Arriskuak hartu ditut, besteetan baino gehiago. Diskoa misteriotsua dela erran daiteke. Beldurrak hortik pasa dira, baina gainditu ditut.\nArriskatu duzula diozu. Aldaketa nabarmena nabarituko dugu disko batetik bestera pasatzean?\nAurreko diskoari konparatuz bai, azkenengoa rock disko bat baizen. Honetan ez diot hainbeste kasu egin estiloari, ildoa beste bat da, ez da ildo musikala. Estilo aldetik anitza da. Agian, antzekotasun gehiago dauka nire bigarren diskoarekin: "Ospela".\nLehentasun gehiago eman diezu sentsazioei?\nBai, hori da. Horrelako izpiritu batek biltzen du disko guztia.\nDiskoaren aurkezpenean, honakoa diozu: "Horixe aurkituko duzu hemen. Ezagutzen duzunetik asko; eta, aldiz, ezer gutxi, espero duzunetik". Zergatik diozu?\nInprobisazio asko dagoelako. Agian pixka bat harrigarria izan daiteke pasarte batzuetan.\nNatura lagun izan duzu disko honen ekoizpenean. Natura inprobisaziorako onuragarria da?\nNaturan misterioa aurkitu dut bai egunean, baina baita gauez ere. Naturan topatu ditut leku eta gauza bereziak… horiek ere eraman naute iragan urrun batera, niretzat oso misteriotsua dena. Toki horietatik ere etorri zait Mikel Laboaren alde berezia. Kantu batzuetan hortik abiatu naiz ni ere. Berak idiketako bide horietatik sartu naiz pixka bat eta honakoa da atera dena.\nBakegileek eta Bake Bideak Luhuson antolatu duten ekimenean parte hartu duzu. Nolako harrera jaso duzu Ipar Euskal Herriko publikoaren partetik?\nOrain arte bakarkako bi kontzertu egin ditut: Iruñean eta Luhuson. Hasieran beti dago beldur bat ikusteko kantu berriak nola hartuko dituen jendeak. Errepertorio berria nola ibiliko den. Normalean, errespetu handia duen publikoa da Ipar Euskal herrikoa. Adibidez, kantuak ondo-ondo eta guztiz bukatu arte jendeak ez du txalo egiten. Musikariek sumatzen ditugun gauzak dira.\nIpar Euskal Herrian zein lirateke zure musikarentzat erreferenteak?\nMusikalki, hasieratik Errobi liluratu ninduen talde bat izan da. Niko Etxart laguna eta miresten dudan norbait da. Musikari lagunak ditut hemen eta harreman handia izan dut azken urteetan.\nBost urteko lanaren fruitua atera berri duzu. Etorkizunari pentsatzeko goizegi da?\nOrain disko berria gozatzea tokatzen da. Hau bizi eta batez ere bizia eman nahi diot diskoari jendeari komunikatzeko. Oraindik ez naiz hurrengo pausuari pentsatzen hasi.


Kirol denboraldi berria, jokoz kanpo? - Aiaraldea - Aiaraldea.eus\nKirol denboraldi berria, jokoz kanpo?\nIzar Mendiguren Cosgaya 2020-09-18 07:00\nAmurriok irabazi zuen Arabako herrien arteko pilota txapelketa, uztailean. / Asier Amondo\nCOVID-19 birusak eragindako pandemiaren ondorioz kolokan dago ikasturte berria, kirol jarduerei dagokienez. Eskola kirolak ez dira hasiko udazkenean, eta osasun zein prebentzio neurriak bermatzeko elkarteen jarduna egokitu behar izan dute klub gehienek.\nHankaz gora jarri du bizimodua koronabirusak azken hilabeteetan. 2020ko denboraldia da horren lekuko: martxoan eten behar izan zituzten liga eta proba gehienak osasun egoera bermatzeko; eta udazkenak ez du itxura onik. Eusko Jaurlaritzako Hezkuntza eta Osasun sailek gomendioak plazaratu dizkiete elkarte eta eragileei. Ondorioz, Eskola Kiroleko jarduerak ez dira hasiko egungo egoera hobetu eta ohi bezala aritzeko aukera egon arte. Hala adierazi du Urduñako Pilotazale Elkarteak: “ Momentuz ez digute entrenamenduak hasten utzi”. Baimena jasotzean itzuliko dira frontoietara ofizialki, “ordura arte guztiok zaindu beharra dugu”.\nHerriaren Pilota Elkarteak, Eskola Kiroletik harago, ikasturtea abiatzeko konpromisoa hartu du. Alabaina, gehienez 8 laguneko taldeak osatuko dituzte. Guraso eta ikasleekin bilera irailaren 11n egingo dute 19:00etan Aretako frontoian, hartu beharreko neurriak azaldu eta denboraldia antolatzeko. Bien bitartean, lagunarteko partidak eta herrien arteko erronkak prestatu dituzte uda sasoian, pilotariak plazaratzeko. Oraintsu burutu dute, esaterako, Orozko eta Laudio herrien arteko erronka.\nSaskibaloia, igeriketa, eskubaloia, irristaketa, mendi taldeak... Asko dira Aiaraldean ekintzak eta taldeak aurrera eramaten dituzten eragileak.\nEskola Kiroleko jarduerak ez dira hasiko egungo egoera hobetu eta ohi bezala aritzeko aukera egon arte\nMendi taldeek, adibidez, bertan behera utzi dituzte udako txangoak, Arrankudiaga-Zolloko Matxinkorta taldeak zein Urduñako Txarlazo elkartekoek kasu. Amurrioko Mendiko Lagunak Malloetan izan ziren uztailean, baina gainontzeko irteerak ez dituzte gauzatu. Andoni Elejalde kidearen hitzetan, datozen hilabeteetan ekintza jakinak eskaini nahi dituzte: Aterpe eguna, mendi jardunaldiak eta urte bukaerako Iturrigorrira irteera. “2021. urteari begira ez gara oraindik jarri, jakina”, zehaztu du.\nFutbolean, berriz, denboraldiaurreak baztertu behar izan dituzte zenbait taldek, Laudioko Altzarratek horien artean. Orozkoko Atxulaur taldeko Roberto Santa Cruz lehendakariaren aurreikuspena halakoa da: “Aste honetan jakingo dugu federatuen liga egongo den edo ez. Oraindik ezin dugu entrenatu, protokoloak eratzeko zain gaudelako. Bizkaiko lehendakariekin bilera deituko dute laster, egoeraren berri emateko”. Egoera bera da eskualdeko zein Araba, Bizkaia eta Gipuzkoako kirol talde guztientzat.Antzerakoa da saskibaloiaren egoera. “Panorama zaila dago. Diputazioak atzera bota du Eskola Kirola. Kiroldegia irailaren 14an irekiko dute, eta federatuak soilik hasiko dira entrenatzen. Liga, azaroaren 8 inguruan abiatuko da, Diputazioak esan duenez”, aipatu du Oskar Muñoz Sugarrakeko ordezkariak. Eskubaloi taldearekin batera prestatzen ari dira protokoloa udalari aurkezteko. “Federatuen entrenamenduan kontaktua murriztu beharko da, lehen astean prebentzio neurri zorrotzak jarri beharko dira, pixkanaka hasiko gara”, erantsi du.\nParapente eskola edota hockey taldeak martxan jarri dira dagoeneko, eta Laudioko Atletismo Taldeak ere badu normaltasunez jarduteko itxaropena\nTrail taldeen norgehiagokak baztertu egin dira hilabete hauetan, eta horrenbestez, norbanako gisa segiko dute kirola praktikatzen. Dena den, kideak ugaritu dituzte. Sare sozialak dira horren adibide, partaideak bertan aurkezteko joera areagotzen ari baita azkenaldian.\nAlberto Talledo Laudio Atletismo Klubeko lehendakariak normaltasunez jardutea espero du, “horretarako protokoloak osatzen ari gara entrenamenduak Eusko Jaurlaritzak agindutakora egokitzeko”. Funtsean, atleten arteko distantzia mantendu beharko dute, baita garbiketa eta desinfekzio sistema ere. Alabaina, gorputzeko tenperatura neurtu beharko dute uneoro, eta gehienez 10 laguneko burbuilak eratu ahalko dituzte.\nDenboraldi-aurreak baztertu behar izan dituzte zenbait futbol taldek\n“Denboraldia zortearen menpe dago, ezjakintasuna da nagusi”, dio Talledok. Hori da bere kezka nagusiena, “kutsatu kopuruaren menpekoak gara, horregatik zorrotzak izan beharko dugu garbitasun eta distantziekin, ez da aski koronabirusean negatibo ematea”. Ezegonkortasunaren aurrean, errealitate gordina azaleratu du: “Denboraldia, lasterketak... etengo al dira? Eguneroko ezjakintasunarekin elkarbizitzen ikasi beharko dugu”.\nBanakako kirolak, aurrera\nTxirrindularitzak, herri kirolek... aurrera egin dute, ordea. Taldeen ordezkari baina banaka aritzen diren aiaraldearrek denboraldiarekin jarraitu dute. Herri kirolen Arabako Txapelketa, adibidez, oraintsu jokatu da Laudion eta Artziniegan.\nAiarako Txirrindularitza Elkartea ere lasterketaz lasterketa ibili da udan. Ziklokrosa, aldiz, eten egin dute; Urduña zein Laudioko nazioarteko probak barne.\nUrduhegan parapente eskolak, berriz, eutsi egin dio ohiko martxari: “Hegan egiteko denboraldia martxotik urrira da normalean. Beraz, hasieratik hasi ginen hegan egiteko klaseetan mugatuta, ekaina-maiatza aldean”. Fili irakaslearen esanetan, euren gain hartu behar izan dituzte ardura guztiak, “erakundeen inolako laguntzarik gabe”. Eskuen garbiketa, maskarillen erabilera zein material guztiaren desinfekzioa dira neurrietako batzuk. “Udal eta erakundeen aldetik ez dugu laguntza handirik jaso”, salatu du. Bai, ordea, parapente elkarte eta eskolen partetik, “ondo komunikatu gara, eta horrela lortu dugu ahalik eta ondoen zaintzea guztia”. Oztoporik handiena “normaltasun berrian” hegaztien babesguneak errespetatzea ere bada eurentzat: “Klima aldaketagatik apiriletik urrira luzatu da gure denboraldia, eta denboraldi bete-betean harrapatu gaitu koronabirusak ere”. Horrenbestez, protokoloak aplikatuta jarraituko dute hegan, “gomendio guztiak kontuan hartu eta irakasleak zaintzen”.\nTrail taldeen norgehiagokak baztertu egin dira\nBestelakoa da hockeyaren egoera. Duela 2 aste elkartu ziren Gardeako zelaian Ganbegi eta Satorrak taldeak. Arabako Federazioko Hector Borgek jakinarazi duenez, beterano, gazte eta lehen mailako taldeak entrenatzen hasi dira. “Partidak ez dakigu egongo diren, baina entrenatzen gaude jada, protokoloak eginda”.\nDenbora hegan doan garaietan, beraz, kirol denboraldiak zintzilik darrai.


Urrezko Domina eta euskara batua - Aberriberri bloga\nAsteartea, 22 azaroa, 2016\nIñaki Galdos Amentzerauta blogean (2016ko azaroaren 17an Noticias de Gipuzkoan argitara emana)\nRamon Saizarbitoriak jasoko du aurtengo Gipuzkoako Urrrezko Domina, bertako Foru Aldundiak ematen duena. Berriki Imanol Lasa diputatu eta bozeramaileak jakinarazi digunez, bi alorretan egindako merezimenduak aitortu nahi zaizkio idazle donostiarrari sari honen bidez: euskal literatura modernoari egindako ekarpena eta euskara batua eredu estandar gisa gizarte bizitzaren alor guztietan finkatzeko egindako lana.\nSaizarbitoria idazlearen irakurlea naiz, bere lanekin izugarri gozatzen duena. Ez naiz literaturan aditua, baina Joseba Gabilondo eta enparauek diotenari jaramon egiten badiogu, ondo merezitakoa da, zalantzarik gabe, dominaren erdia. Baina ni beste erdiak –hau ere oso merezia- ekarri nau lerro hauetara, saria emateko Foru Aldundiak erabilitako arrazoiak guztiz baliagarriak iruditzen zaizkidalako aspalditxotik bueltaka dabilzkidan kezkak azaleratzeko.\nSarituaren izena ezagutu eta hurrengo egunean egunkari honetan Juan G. Andrés kazetariak egin zion elkarrizketa interesgarrian, kezkaz haratago, beldurra aipatu zuen Saizarbitoriak gaur egun euskara batuaren inguruan gertatzen denarekin. Duela hiru urte inguru Xabier Euzkitzek ere gordin adierazi zigun egunkari honetan bertan bere ardura, Batuaren makurrak izeneko zutabean. Eta beste gauza askoren artean, EiTBk gai honen inguruan zuen jokabideak kezkatzen zuela onartu zigun, ordutik hona biziki areagotu dena, gehituko nuke nik.\nEz dakit gure irrati eta telebista publikoan euskalkiak eta azpieuskalkiak euren fonetismo bereizgarri eta guzti erabiltzeko joera hau erakundeak berak -zuzendaritzak, administrazio kontseiluak- hartutako erabaki baten ondorioa izan den edo utzikeria hutsa den, gainezka egin duena. Halaber, ez dakit Euskaltzaindiak adierazpen berririk kaleratu duen, gai honen inguruan 2004. urtean irakaskuntzan, administrazioan eta hedabideetan euskalkien erabileraz 137 araua izenekoa ezagutarazi zuenetik. Baina kontua da gero eta gehiago entzuten diegula etxe horretako hainbat esatari eta kazetariri in deu edo in ddou bezelakoak egin dugu entzun beharrean, adibide soil bat jartzearren. Jatorkeria deritzot nik horri, euskara batua gutxietsi eta euren txokoko euskara hedabide publiko eta nazionalera eramateko moda triste horri. Gaitz erdi sikiera horietako askok euren herrietako euskara ondo hitz egingo balute…\nEtxe horretako hainbat esatariri buruz ari naiz oro har. Ulergarria da elkarrizketatu, gonbidatu eta entzule askok eta askok euskara batuan hitz egiteko gaitasunik ez izatea eta beraz dakitena erabiltzea. Baina hemen ere badugu zertan kezkatu. Aipatu zutabean, Euskal Filologia ikasten ari zen eta hedabideetan bere herriko euskara erabiltzen zuen kirolariaren kasua aipatu zuen Euzkitzek, “herri euskeria” goraipatu eta batua mespretxatzen sumatu zuena, bere euskalkiaren eremutik kanpo bere adierazpenak ia inork ulertzen ez zituela ohartu gabe. Gero eta gehiago dira euskara batua menderatu arren, izatez jatorkeria besterik ez den jatortasunaren izenean aipatu joerari heldu dioten kirolari (eta ez kirolari) gazteak.\nZalantzarik gabe, gogoeta sakonak egin behar dira euskara batuaren inguruan. Eztabaidak ere bai. Eta agian erabakiak hartu, hartu behar diren tokian. Ez dut gai hau gehiegi jarraitu, baina Ibon Sarasolaren Euskara Batuaren ajeak(Alberdania, 1997) eta Xabier Amurizaren Euskara Batuaren bigarren jaiotza (Lanku, 2010) liburuak dira agian azken hamarkadetan bazterrak gehien astindu dituztenak. Baita bi idazle hauek idatzi eta esandako beste hainbat gauza ere. Baina gogoeta horren beharrak ez du inolaz ere zuritzen gaur egun gertatzen ari dena, Saizarbitoriaren hitza berreskuratuz, beldurra ere sortzen duena.\nArgi dezadan lehenbailehen: euskalkien maitale amorratua naiz, euskalkiak maitatzerik badago. Euskalkiak zaindu, erabili eta sustatzearen aldekoa naiz. Izugarri gustatzen zait nire Oñatiko euskara bizkaitarrean (mendebaldekoan,Koldo Zuazoren nomenklatura berria jarraitzen badugu) berba egitea. Euskalkiek euren tokia behar dute, baita eskola, hedabide eta administrazioan ere. Baina ez badaukagu garbi gure hedabide publiko eta nazionaletan zein den erabili behar den euskara eta, are gehiago, niretzat behintzat jasanezina den joera honekin jarraitzen badugu, porrot handi baten aurrean gaude.\nHau guztia utzikeriagatik gertatzen ari bada, zuzen dezatela, arren. Erabaki baten ondorio bada, azal diezagutela noiz, non, nork eta zergatik hartu duen erabakia. Agian konbentzituko naute, baina etxuat uste.\n10:22 22 azaroa, 2016\nBarkatu dit idazleak baina ez nago berak esandakoarekin batere ados.\nEskola publikoan ematen dut klasean bizkaieraz egiten den zonalde batean. Bertan mairuak, txinatarrak, latin amerikarrak eta horrelakoak ditut inguruan euskaraz ikasten. Beraietako guztiek euskalkian mintzo zaizkit euskaraz zuzentzen zaizkidanean. Euskararen benetako irabazpena euskalkietatik dator eta bestela amildegira goaz. Beste gauza da zonalde ez euskaldunetan egin behar dena. Hor bai euskara batua izan beharko luke erreferentzia. Baina ezagutzen ditut Nafarraldeko bailarek non eta nahiz eta euskalkia galdu duten euskalkia berreskuratu nahi duten.\nNi ez dut uste euskara batua eredu jakobino baten moduan inposatu behar denik. Azken batean, onartu dezagun, euskara batua gipuzkera osotu bat besterik ez da. Konstrukzio honen izaera ulertzen ez badugu ez dago euskalki eta euskara batuaren arteko harreman eraginkorrik gauzatzerik.\nBeraz, euskalkiaren susman ibiltzea ETBren ekoizpenak direla-eta, hauek gorputz estrainio bat izango balira bezala edota esplikazioak eman beharko balira “dot” esateagatik (eta potrotik ateratzen bazaio tertuliakideari bere euskalkian hitzegitea zer? norbaitek obligatu behar al du berak nahi ez badu?), jarrera guztiz inkisitoriala eta baztergarria iruditzen zait.\nEuskalkiak dira benetako euskara, belaunaldiz belaunaldien katetik datozkigunak. Ezin ibili gaitezke beraien kontra garai batean kastillanoek euskararen kontra egiten zuten bezala.\nDon benito(e)k dio:\n11:05 22 azaroa, 2016\nSí, sí,Mr Xemen todo el mundo está en contra del euskera. Nadie lo habla.\n11:10 22 azaroa, 2016\n“Beste gauza da zonalde ez euskaldunetan egin behar dena. Hor bai euskara batua izan beharko luke erreferentzia”\nBai, Bilbon adibidez, euskal herriko gehiengo biztanleria bizi den lekuan eta “ez euskalduna”, non ez bizkaieraz ez batuaeraz ezinezkoa egiten da ia inorekin euskeraz hitz egitea.\n11:28 22 azaroa, 2016\nIñaki, zuk arazo asko izango dituzu edozeinekin edozein lekutan euskaraz hitzegiteko oso gaizki egiten duzu eta. Ni Bilbokoa naiz eta Bilbon jaioa eta ez dut euskaraz hitzegiteko inongo arazorik.\n11:40 22 azaroa, 2016\nNoski baietz!!! Olabeagatik la Peñara, errekaldetik otxarkoagara, egunero den dena euskeraz!!!\n11:51 22 azaroa, 2016\nUlertzen dut esan nahi duzuna. Ni jaio nintzenean Bilbon ez zegoen euskal gunerik. Gaur, nire lagun gehienak euskaldunak direnez gero, ez dut inongo arazorik euskaraz hitzegiteko. Zu espainol monlinguez inguratua egongo zara edota ez zaizu interesatuko euskaraz hitzegitera. Errespetatzen dut zure aukera.\n12:06 22 azaroa, 2016\nBia, bai, noski baietz! Oraintxe bertan, adibidez, Garcia Rivero kalean nago, euskaldun peto petoaz beteta.\nEta pasadn igandean san mamesen, zelako bertso politak bota genituen!\nDena den, gaztelerara pasa gaitez, idazten ari zaren hizkuntzan, ez euskera ez gaztelera, ulertezina eta barregarria bait da.\nOnura baino, mina egiten bait dio euskera hain kaxkarra erabiltzea euskera ulergarria balitz bezala.\nApaltasun pixka, mesedez.\n13:48 22 azaroa, 2016\nEuskal dialektoak mantendu behar dira , euskal hizkuntzaren ondasuneko parte garrantzitsua dira\nEzin da izan batua euskarara kanpotar bat izango balitz bezala ,\nhizkuntzako garbitasuna kendu duen kanpotarra\nJatorren eta akademikoren arteko desadostasun tipikoa izan daiteke\n13:58 22 azaroa, 2016\n14:18 22 azaroa, 2016\nIñaki, nire hizkuntza erabat ulergarria da eta zu ni erantzuten ari zara, nahiz eta zure euskara aski kaxkarrean. Ikusten da nekez eta desgogoz idazten duzula. Euskara ez bazaizu gustatzen inork ez zaitu behartzen hain modu aldrebesean idaztera.\n14:31 22 azaroa, 2016\n15:12 22 azaroa, 2016\nEuskara batua eta euskalkiak elkarren osagarriak izan behar dute, beraz eta horren ondorioz pentsa liteke ikastetxeetan ere euskalkiaren gaia modu hausnartuagoan tratatu behar dela, gai hori ere ez da ikastetxetatik kanpo utzi behar, beste ikasgai frankoren trataera ber bera izan behar du tokiko euskerak.\n09:39 24 azaroa, 2016\n14:57 24 azaroa, 2016\n….kfs , larreina “está” en bildu…no en sortu….insustancial…\nPrevious post Natsumi no tiene quien le escriba (desde Zarzuela)\nNext post El concierto


Ingurumena eta obra hidraulikoak - Gipuzkoa ETORKIZUNA ORAIN\nIngurumena eta Obra Hidraulikoak/\nEkonomia berde batera bideratzea betebehar etiko eta solidarioa da Ingurumen Departamenturako. Ez planetaren etorkizuna babesteko bakarrik baizik eta etorkizunerako aukera ekonomiko bati eusteko, hazi eta, aldi berean, enplegua sortzeko. Horretarako, etengabe praktika egokiak, sinergiak eta enpresa eta erakundeen arteko lankidetzak bilatuko ditugu.\nHelburu nagusia hiri hondakinen kudeaketari erabateko erantzuna ematea da, Europar Parlamentuaren baliabideen erabilera eraginkor eta ekonomia zirkularrari buruzko 2015eko uztailaren 9ko erabakia oinarri hartuta. Hondakinen kudeaketak jarduera osoa eskatzen du, hondakinak sortu baino lehenago hasten dena eta ez dena amaitzen birziklatzearekin, baizik eta produktua aprobetxatu ahal izan denean. Horregatik, Ingurumen Departamentuak Europako ildoetan ezarritako hondakinen hierarkia errespetatzen dela ziurtatuko du, hau da, prebentzioa, berrerabilera, birziklatzea eta balorazio energetikoa. Hori dela eta, departamentuaren helburuetako bat birziklapenaren Gipuzkoako Klusterra sortzea da, Administrazioarekin batera industria, unibertsitate eta teknologia zentroek parte har dezaten, eta etorkizuneko ekonomia politiketan ingurumena ardatz izan dadin.\nGipuzkoako Obra Hidraulikoen ataria\nIngurumena eta Obra Hidraulikoak departamentuaren jarduketa estrategiko nahiz operatiboa aurrera eramateko 2021ko aurrekontua:\n16.665.955,52 € Momenturarte inbertituak.\nIngurumena eta Obra Hidraulikoetako Diputatua\nTolosan jaioa 1966an.\nEkonomia Zientziak eta Enpresaritzan lizentziatua.\n943 112 337\nEnrique José Ramos\nArlo honen helburua da gure lurraldean ingurugiroa kudeatzeko eta babesteko politikak definitu eta sustatzea.\nObra Hidraulikoetako Zuzendaritza Nagusia\nZuzendaritza honek lurraldearen Ur Hornikuntza eta Saneamendu Plan Orokorra aurrera eraman eta ur emarien kontrola egitea ditu helburu.\nHeritage izeneko bigarren eskuko denda berriak ekonomia zirkularraren, ingurumen zaintzaren eta elkartasunaren kontzeptuak fusionatzen ditu\nEmaus Gizarte Fundazioak bigarren eskuko arropa denda bat ireki du Garbera Merkatalgunean, Gipuzkoako Foru Aldundiko Ingurumeneko Departamentuaren lankidetzarekin.\nGipuzkoako gazteek eskulturak sortu dituzte material birziklatuetatik abiatuta\nGipuzkoako Lanbide Heziketako 13 ikastetxek eskulturak egin dituzte ekonomia zirkularra bultzatuz.\nGK Green Fashion lurraldeari eta naturari lotutako nortasuna sendotzen duen manifestu batekin errotu da\nManifestu honen bidez, Gipuzkoako moda-klusterrak gipuzkoarrei moda jasangarriaren eta kontsumo arduratsuaren aldeko deia egin nahi die.


Lanean jarraitu - - Tolosaldeko ataria\nMaria Herrero 2018-11-29 12:30\nPasa den jardunaldian Anaitasunaren aurka garaipena lortu ondoren, gogoz hasi genuen astea. Bagenekien partida gogorra izango zela asteburukoa, izan ere, Barakaldo gure azpitik 2 puntura soilik zegoen.\nHori buruan izanda hasi ginen lanean astelehenean bertan.\nIritsi zen igande goiza eta luzarora arte lotan geratzeko ohiturak apurtuz, abiatu ginen 08:45ean Barakaldorantz. Normalean edukitzen ditugun Zuriren gitarra saioen faltan, nahiago izan genuen siestatxo bat bota Barakaldora iritsi bitartean; batzuk, lo gutxi eginda etorri omen ziren, baina hobe izenak ez esatea, ezta Izaro?\nOrdu eta zerbait gehiagoren ondoren heldu ginen Barakaldora. Denborarik galdu gabe, jantzi eta partidarako kontzentratu ginen. Imanol entrenatzaileak txarlan esan bezala, azken urteetan bertan lorturiko emaitzak oso estuak izan dira: 2-3, 4-5… Partida zaila izango zen seguru.\nPartida hasi bezain laster hasi ginen gure jokoa egiten, baloia atzetik ukituz eta aukerak sortuz. Lehenengo zati osoan zehar hobeak izan ginen, baina ez genuen gola sartu. 0-0 atsedenaldira. Bigarren zatian egoera ez zen asko aldatu. Baloiaren jabetza eduki genuen eta aukera apartak izan genituen, baina oraingoan ere ez genuen baloia sarean sartzea lortu. Modu guztietara saiatu ginen, area kanpotik, barrutik, eskuinarekin, ezkerrarekin, buruz… baina ez, ez zen gure eguna izan. Azkenean 0-0 markagailuarekin bukatu zen partida.\nOrain 3. postuan gaude sailkapenean, 25 punturekin eta hurrengo asteburuan Leioako Emakumeen aurka jokatuko dugu; hau ere ez da partida erraza izango, 24 punturekin 4. postuan daude eta. Lanean jarraitzea beste aukerarik ez dago. Tolosa- Leioako Emakumeak, 17:30ean Usabalen. Bertan itxaroten zaituztegu, zuen animoak lagungarriak izango dira!


‘Bukaeraren hasiera’, post scriptum – Lerro batzuk\n2020-01-13 / Enekoitz Esnaola / 0 Comments\nBukaeraren hasiera BERRIAko analisiaren post scriptum bat:\n1. Foro Sozialak 2016ko urriko ekitaldian, ETAri armagabetzeari buruzko mezua bidaltzeaz gain, alderdi politikoei ohartarazi zien probesteko hauteskunderik gabeko orduko ia hiru urteko zikloa. ETA 2017ko apirilean desarmatu zen, eta 2018ko maiatzean desegin. Orain, euskal presoen auziaren konponbidea urratzeko, Espainiako Gobernuan eta Hego Euskal Herriko bietan eta haien sostengatzaileetan antzeko taldeak egoteaz aparte, ez dago, kalterako, interes elektoralaren arrisku handirik: Nafarroan hiru urte eta erdira izango dira berriro foru bozak; Espainiako gorteetan oraintxe hasi dute legealdia, eta, PSOE-UP gobernuak gehiengo sendorik ez izan arren, pare bat urte behintzat iraun dezake; eta EAEn aurten dituzte hauteskundeak, baina nagusia, EAJ,, lasai ederrean egon daiteke PSE bazkidea eta EP lagun berria hor dituela.\n2. BERRIAren papereko eta sareko iazko 60 pieza irakurrienen berri eman du hedabide honek duela gutxi, eta lau dira euskal presoen auziari lotutakoak. Egia da presoen arloan iaz ez zela askorik mugitu, baina 60tik, lau (%6,6). Beste datu bat: lau artikulu horien artean ez dago manifestazio, hitzaldi, gogoeta, analisi, proposamen edota ebazpen instituzionalei-eta buruzkorik; atxiloketa bati buruzko elkarrizketa da bat, bi preso aske geratu zirenekoak bi eta preso baten aitaren hiletan Poliziak jarritako oztopoena bat. 2020 honetarako kontuan hartzekoa, agian; dena beharko den arren auziaren bukaeraren hasierarako.♦\nAzkeneko sarrera (2020-2-29): Jesus Egigureni elkarrizketa: "Bilduk nazionalismo modernoa egiten badu, EAJk gaizki pasatuko du"


Istar Dapenak jubenil mailako Gipuzkoako errekorra hautsi du - Mondraberri\nIstar Dapenak jubenil mailako Gipuzkoako errekorra hautsi du\nIsei Barbero / Argazkiak: MB artxiboa / 2013ko urtarrilak 28, astelehena\nArrasateko pertika jauzilariek beste berri on bat eman digute, kasu honetan Istar Dapenaren eskutik. Izan ere, pertika jauzilari arrasatearrak 4,40 metroko marka egin zuen zapatu arratsaldean Anoetako belodromoan ospatutako parte hartze libreko frogan, jubenil mailako Gipuzkoako errekorra hautsiz. Orain arte marka hori 4,25 metroko mugan zegoen, orain direla 20 urte baino gehiago Fernando Cortesek ezarrita.\nModu honetan Istar Dapenak beste aurrerapausoa eman du bere kirol ibilbidean, eta dagoeneko jubenil mailako Espainiako rankinean hirugarren postuan dago. Bere entrenatzaile Jonathan Pérezek azaldu digunez, hurrengo erronka martxoaren 2an Antequeran ospatuko den Espainiako Txapelketan izango du Dapenak, bertan dominaren bat eskuratzen ahaleginduko baita. Era berean, jubenil mailako Euskadiko errekorra haustea ere bilatuko du, 4,45ko mugan ezarrita dagoena.\n“Ezinezkoa zaigu erronka handiagoak ezartzea, negu partean euria eta hotza dira nagusi, eta ez baitaukagu ganoraz entrenatzeko tokirik Arrasaten”, dio Jonathan Pérezek. Dapenaren entrenatzaileak ere parte hartu zuen Donostiako frogan, eta bere ikaslearen marka bera lortu zuen: 4,40 metro. Perez txapelketatik erretiratu behar izan zen, mina handia igarri baitzuen eskuin hankan. Perezek eta Dapenak hurrengo asteburuan hitzordu berri bat izango dute, kasu honetan Euskadiko Txapelketarekin.\nIstar Dapenak jubenil mailako Euskadiko errekorra hautsi du.\nDena den, pertika jauzilariena ez da izan asteburuko albiste on bakarra, Markel Blancok 800 metroetako Arrasateko errekorra hautsi baitu. Blancok 1,56,43eko marka egin zuen zapatuan Donostian, 1994an Gabriel Saavedrak (1,57,32) ezarritakoa hobetuz. 200 metrotan Iñigo Uribarrenek 22,68 segundoko denbora egin zuen, eta Eukene Dorronsorok 27,45. Azkenik, luzera jauzian Iñaki Etxagibelek 5,82 metroetako muga gainditu zuen.


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Fabrikazio Mekanikoa (Lanbide Arloa)" topic_facet:"Neurketa eta Erregulazio Sistemak (Modulua)" genre_facet:"Curriculumeko baliabideak"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Fabrikazio Mekanikoa (Lanbide Arloa) Proposatutako gaia: Neurketa eta Erregulazio Sistemak (Modulua) Generoa / Forma: Curriculumeko baliabideak\n2 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 2 Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 2 Lanbide Heziketa Mantentze-lan elektromekanikoa (Heziketa Zikloa). Erdi maila Gehiago ... Neurketa eta Erregulazio Sistemak (Modulua) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-automatismoak (Modulua) 1 Instalazio elektriko eta automatikoak (Heziketa Zikloa). Erdi zikloa 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Linea automatizatuen muntaia- eta mantentze-lanak (Modulua) 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) Guztiak ikusi ... gutxiago ...